text:
Voice over Internet Protocol
Voice over Internet Protocol (ogé disebut VoIP, IP Telephony, Internet telephony atawa Digital Phone) nyaéta téknologi anu ngamungkinkeun komunikasi sora jarak jauh ngaliwatan média Internet. Dina VoIP, data sora dirobah jadi kode digital sarta dikamalirkeun ngaliwatan jaringan nu ngirimkeun paket-paket data, lain ngaliwatan jaringan sirkuit analog telepon pikeun sora.
Définisi VoIP nyaéta sora anu dikirimkeun ngaliwatan protokol internét nu dina basa Inggris disebut Internet Protocol atawa (IP).
Daptar eusi
Babandingan jeung jaringan telekomunikasi sora konvénsional[édit | sunting sumber]
Dina jaringan telekomunikasi sora konvénsional, terminal telepon langsung nyambung kana Privat Automated Branch exchange (PABX) atawa lamun langganan PT TELKOM mah nyambung langsung kana Sentral telepon Otomat (STO) pangdeukeutna. Dina STO ieu aya daptar nomer-nomer telepon anu disusun sacara uundakan luyu jeung wewengkon wengkuan STO. Lamun ti terminal telepon kasebut urang arék nelepon ka batur mangka tombol terminal telepon anu dipencét baris ngrimkeun informasi patempatan atawa nomer anu dituju ngaliwatan nada-nada DTMF, saterusna jaringan telekomunikasi konvénsional baris sacara otomatis numbukeun terminal telepon urang jeung terminal telepon nu dituju.
Wangunan pangbasajanna tina sistem VoIP nyaéta dua komputer anu nyambung kana internét. Sarat-sarat dasar pikeun ngalumangsungkeun layanan VoIP nyaéta komputer anu nyambung kana internet kudu miboga kartu sora anu dihubungkan kana speaker jeung mikropon. Ku cara maké pakakas lemes (software), dua pamaké komputer kasebut bisa komunikasi ngaliwatan sambungan VoIP.
Wangun komunikasi kasebut bisa dina wangun silih tukeur koropak (file), sora jeung gambar. Sanajan kitu, maksud utama layanan VoIP nyaéta hubungan dua pamaké komputer dina wangun sora. Lamun patempatan dua pamaké komputer kasebut dipisahkeun ku jarak nu jauh (antar dayeuh, antar nagara) mangka bisa ditempo kauntungan tina sagi waragad; dua beulah pihak ngan cukup mayar waragad pikeun pulsa internét hungkul, anu biasana leuwih murah batan waragad pamakéan telepon sambungan langsung jarak jauh (SLJJ) atawa sambungan langsung internasional (SLI).
Dina lalampahanana, sistem sambungan VoIP nyorang évolusi. Wangunan terminal nu digunakeun ogé henteu ngan kawates ku komputer hungkul, tapi terminal séjén kawas terminal telepon bisa nyambung kana jaringan VoIP. Jaringan data digital nu make gateway (gerbang) VoIP ogé bisa nyambung kana PABX atawa jaringan analog telepon. Komunikasi antara komputer jeung terminal (extension) di kantor ogé bisa lumangsung. Komunikasina henteu waé ngan ukur dina wangun sora, tapi oge bisa dina wangun tulisan (chating) atawa, lamun jaringanana cukup gedé, bisa dipaké pikeun Vidéo Conference. Dina wangun anu leuwih kabéhdieunakeun, komunikasi ieu leuwih dipikawanoh sabagé IP Telephony anu mangrupa komunikasi dina wangun multimédia minangka kamekaran tina komunkasi sora (VoIP). Keluwesan VoIP dina wangun jaringan, pakakas sarta média komunikasina ngajadikeun VoIP jadi gancang populér di masarakat.
Husus pikeun VoIP, wangun primitifna nyaéta PC ka PC. Ku cara nyambungkeun PC nu miboga soundcard (kartu sora) kana jaringan VoIP mangka komputer kasebut geus bisa dipaké. Kamekaran satuluyna nyaéta digabungkeunana jaringan PABX jeung jaringan VoIP. Di dieu diperlukeun gerbang VoIP. Gambaranana nyaéta lawan ngomong ngagunakeun komputer pikeun ngahubung ka hiji kantor nu miboga gerbang VoIP. Kamajuan leuwih jauh tina konfigurasi ieu ngawangun gabungan PABX antara dua lokasi kalawan ngagunakeun jaringan VoIP. Salila maké protokol TCP/IP mangka dua lokasi ieu bisa nyambung. Anu pangkomplékna nyaéta wangun jaringan anu ngagunakeun kabéh kamungkinan anu aya maké sagala rupa wangun jaringan anu sadia. Diperlukeun saeutik tambahan keahlian pikeun ngajalankeun wangun jaringan anu komplek kawas kitu.
Mimitina, wangun rjaringan PoIP téh tertutup pikeun antar patempatan dina pamakéan sorangan (Internal, privat). Wangun jaringan VoIP satuluyna mekar leuwih komplék. Pikeun pamakéan antar cabang dina komunikasi internal, VoIP dipaké salaku panyambung antar PABX. Kamajuan satuluyna nyaéta gabungan PABX kasebut henteu waé ngagunakeun jaringan tertutup tapi geus maké internet salaku wangunan komunikasi antar kantor kasebut.
Aplikasi VoIP jeung Kaamananana[édit | sunting sumber]
Salah sahiji panerapan VoIP nu sayagi nyaéta Skype. Skype téh software aplikasi komunikasi sora dumasar kana IP ngaliwatan internét antar sasama pamaké Skype. Dina mangsa ngagunakeun Skype mangka pamaké Skype anu keur online baris néangan pamaké Skype séjénna tuluy mimiti ngawangun jaringan pikeun manggihan pamaké-pamaké séjénna. Skype ngabogaan sagala rupa fitur anu bisa ngagampangkeun pamakéna. Skype ogé dilengkepan ku Skypeout jeung Skypein anu ngamungkinkeun pamaké Skype bisa nyambung jeung pamaké telepon konvénsional sarta telepon selulér.
Skype ngagunakeun protokol HTTP pikeun ngalangsungkeun komunikasi jeung Skype server, pikeun oténtikasi (mariksa kaaslian) username katut password sarta pikeun régistrasi ka Skype directory server. Vérsi modifikasi tina protokol HTTP dipaké pikeun ngalangsungkeun komunikasi jeung sasama Skype client. Kauntungan anu dipiboga ku aplikasi ieu téh sadiana layanan kaamanan dina pangiriman data anu mangrupa sora. Layanan kaamanan anu ditawarkeun nyaéta:
- Privasi
Skype ngagunakeun Advanced Encryption Standard (AES) 256-bit pikeun prosés énkripsi kalawan jumlah probabilitas percobaan konci (brute-force attack) saloba 1,1 x E-77 kali, sedengkeun pikeun prosés silih tukeur konci (key exchange) simetrikna ngagunakeun RSA 1024-bit. Public key nu dipiboga ku pamaké baris disértifikasi ku Skype server dina mangsa pamaké asup (login) kalawan ngagunakeun sértifikat RSA 1536 atawa 2048-bit. Skype sacara otomatis baris ngaénkripsi kabéh data saméméh dikirimkeun ngaliwatan internét.
- Auténtikasi
Saban pamaké Skype ngabogaan hiji ngaran pamaké (username) sarta hiji kecap konci (password). Sarta saban username ngabogaan hiji alamat surélék anu kadaptar. Pikeun asup kana sistem Skype , pamaké kudu nyartakeun pasangan username jeung passwordna. Lamun pamaké poho password kasebut mangka Skype baris ngarobahna sarta ngirimkeun password anu anyar ka alamat surélék pamaké anu geus kadaptari. Padika ieu dipikawanoh sabagé Émail Based Identification and Authentication. Lantaran Skype mangrupa sistem komunikasi sora mangka saban pamakéna bisa sacara langsung mikawanoh lawan ngomongna ngaliwatan sorana.
Kauntungan tina VoIP[édit | sunting sumber]
- Beaya leuwih saeutik batan sambungan langsung jarak jauh. Penekanan utama VoIP téh nyaéta waragad.
- Ngamangpaatkeun infrastruktur jaringan data anu geus aya pikeun sora. Jadi henteu diperlukeun tambahan waragad bulanan pikeun penambahan komunikasi sora.
- Pamakéan rubakpita anu leuwih leutik batan telepon publik. Alatan majuna téknologi, pamakéan rubakpita pikeun sora kiwari jadi pohara leutik. Ku téknik pamadetan, sora ngan merlukeun rubakpita kira-kira 8kbps.
- Bisa digabungkeun jeung jaringan telepon lokal anu geus aya. Ku cara maké gerbang VoIP, jaringan VoIP bisa disambungkan kana PABX anu aya dikantor. Komunikasi antar kantor bisa ngagunakeun terminal telepon nu ilahar.
- rupa-rupa wangun jaringan VoIP bisa digabungkan jadi jaringan nu gedé. Conto di Indonésia nyaéta Voip Rakyat.
- Ragem pamakéan alat telekomunikasi anu aya, misalna tina PC nyambung ka terminal telepon publik, handset IP phone.
Kakurang VoIP[édit | sunting sumber]
- Kualitas sora henteu saberesih sora nu dihasilkeun ku jaringan telekomunikasi sora konvénsional. Hal ieu diakibatkeun ku éfék pamadetan (komprési) sora jadi rubakpita nu leuwih heureut sahingga nurunkeun kualitas sora lmun dibandingkeun jeung jaringan PSTN konvénsional. Tapi lamun sambungan internét anu dipaké nyaéta sambungan pita rubak, mangka kualitas sora baris beresih – malah leuwih beresih tinimbang sambungan konvensional sarta henteu pegat-pegat.
- Aya waktu tunda mangsa lumangsungna komunikasi. Prosés robahna data jadi sora, jeung waktu tunda dina jaringan, ngajadikeun ayana waktu tunda mangsa lumangsungna komunikasi ngaliwatan jaringan VoIP. Kajaba lamun ngagunakeun sambungan pita rubak (tempo katerangan di luhur).
- Lamun urang tacan bisa nyambung kana internét salila 24 jam dina sapoé mangka perlu nyieun jangji jeung nu rék diajak ngomong pikeun bisa ngobrol.
- Henteu kungsi aya jaminan kualitas lamun VoIP ngaliwatan internét.
- Pakakas VoIP relatif mahal. Pakakas VoIP anu nyambungkeun VoIP jeung PABX (IP telephony gateway) béayana relatif
- Aya poténsi ngabalukarkeun jaringan data / internét kahalangan/Stuck. Lamun pamakéan VoIP beuki réa, mangka aya poténsi jaringan data / internét anu aya bkal jadi pinuh lamun henteu diatur kalawan alus. Pangaturan rubakpita diperlukeun ambéh jaringan di pausahaan henteu jadi pinuh alatan pamakéan VoIP.
- Gabungan jaringan tanpa dikoordinasikeun kalawan alus baris ngabalukarkeun bancang pakéwuh dina sistem panomeran
Kualitas sora[édit | sunting sumber]
Kualitas sora VoIP dipangaruhan ku sawatara paraméter nyaéta kapasitas rubakpita, tingkat ilangna pakét data sarta waktu tunda anu lumangsung dina jero jaringan. Kapasitas rubakpita nyaéta sayagana sumber daya jaringan dina wangun rubakpita anu dipaké pikeun ngirimkeun data pakét. Tingkat ilangna pakét data nyaéta parameter anu nganyatakeun gedéna tingkat kasalahan anu lumangsung sapanjang jalur pengiriman data pakét ti si pangirim ka si panarima. Waktu tunda nyaéta paraméter anu nganyatakeun lumangsungna waktu anu diperlukeun pikeun ngirimkeun pakét data ti si pangirim ka si panarima.
Tumbu kaluar[édit | sunting sumber]
- www.voiprakyat.or.id - Loka komunitas pamaké VoIP di Indonésia.
- dsp.itb.ac.id - Loka kumpulan panalungtikan téknologi VoIP di Institut Teknologi Bandung


c: text/html

text:
Éntropi informasi
Entropi nyaéta konsép dina térmodinamika (tempo éntropi termodinamika), mekanika statistika jeung tiori information. Konsép éntropi jeung informasi kacida pakait raket, sanajan perlu sababaraha waktu keur ngawangun tiori mekanika statistika jeung tiori informasi sangkan jadi nyata. Artikel ieu ngeunaan éntropi informasi, formulasi tiori-informasi éntropi. Éntropi informasi leuwih ilahar disebut Éntropi Shannon keur ngahargaan ka Claude E. Shannon.
Bubuka[édit | sunting sumber]
Konsép éntropi dina tiori informasi ngajelaskeun sabaraha loba tingkat acak (atawa, 'kateupastian') anu aya dina sinyal atawa kajadian acak. Cara lian pikeun nempo ngeunaan ieu nyaéta ku ngabahas ngeunaan sabaraha loba informasi anu dibawa ku hiji sinyal.
Contona, aya sababaraha téks dina basa Inggris, dikodekeun mangrupa runtuyan hurup, spasi, jeung tanda baca. Lantaran frékuénsi atawa lobana kajadian pikeun sababaraha hurup ngan saeutik (conto, 'z'), sedengkeun hurup-hurup lianna mah murudul (conto 'e'), runtuyan hurup téh henteu acak-acak teuing. Sanajan kitu, lantaran hurup nu nuturkeunana henteu bisa dikira-kira, bisa ogé disebut 'acak' (nepikeun ka tingkatan nu tangtu). Éntropi téh minangka nu jadi ukuran tingkat acak ieu, saperti anu diusulkeun ku Shannon dina makalah "A Mathematical Theory of Communication" nu medar dina taun 1948
Shannon nawarkeun hiji définisi éntropi anu nyumponan asumsi-asumsi, yén:
- Ukuran ieu kudu proporsional (kontinu atawa silisambung) - contona, lamun probabilitasna ngaganti saeutik, éntropina ogé ngan kaganti saeutik.
- Upama sakabéh kamungkinan (contona hurup-hurup di luhur) siga-siga rék sarua, mangka nambahan hurup anu kaluar ogé bakal naékkeun harga éntropi.
- Lamun aya dua tahapan kajadian, harga éntropi ahir ogé kudu dihasilkeun tina pangjumlahan éntropi tina dua tahapan kajadian éta.
(Catetan: Buku nu ditulis ku Shannon/Weaver ngarujuk ka tulisan Tolman (1938) anu ngarujuk ogé ka Pauli (1933) anu nuliskeun définisi éntropi nu dipaké ku Shannon. Salian ti éta, mekanika statistika ngarujuk ogé ka von Neumann sanggeus manéhna nurunkeun éntropi dina taun 1927, anu bisa ngajelaskeun naha von Neumann resep pisan ngagunakeun istilah 'entropi' anu geus aya.)
Tumbu luar[édit | sunting sumber]
- Information is not entropy, information is not uncertainty ! - a discussion of the use of the terms "information" and "entropy".
- I'm Confused: How Could Information Equal Entropy? - a similar discussion on the bionet.info-theory FAQ.
- Java "entropy pool" for cryptographically-secure unguessable random numbers
- Description of information entropy from "Tools for Thought" by Howard Rheingold
- A cool little java applet representing Shannon's Experiment to Calculate the Entropy of English

robotstxt: allowed

filter: keep


text:
Péso
Péso nya éta parabot pikeun karat-keureut dijieunna tina beusi maké seuseukeut waja.[1] Aya sababaraha jenis péso dumasar kana fungsina saperti : Péso abir nya éta péso paranti hahareb, saksak-siksik.[1] Péso Butik nya éta péso nu gunana wungkul pikeun ngabutik kalapa.[1] Péso Keréncéng nya éta péso leutik nu sok dipaké ngeureutan kantéh nu ka luar tina tininan dina waktu keur ninun, supaya péso ulah babari leungit sok digantélan kéréncéng atawa génggé biasana sok dipaké ku awéwé paranti ninun .[1] Péso Méja nya éta péso nu alus jeung bersih diteundeunna deukeut séndok jeung garpuh waktu rék dahar dina méja biasana dipaké dahar daging saperti stik atawa kadaharan anu kudu dipotong.[1] Péso Raut nya éta péso paranti ruat raut.[1] Péso Sadap nya éta péso anu guna pikeun magas leungeun kawung sina waktu nyadap, anu sok dipaké ku Patani Kawung.[1] Péso Tikel nya éta péso nu sok ditikelkeun kana gagangna sanggeus dipaké biasana dipaké ku jalma anu perjalanan jauh saperti naék Gunung.[1] Sangkan péso gancang seukeut, gosokkeun batu apung pikeun ngasah péso jeung minyak, ulah ku cai, cara éta pisa ngajadikeun péso gancang seukeut . [2]


text:
Suriname
Républik Suriname (Basa Walanda: Suriname), tiheula ngaranna Guyana Walanda, nyaéta sahiji nagara di Amérika Kidul sarta mangrupa urut jajahan Walanda. Nagara ieu ngabogaan wates jeung Guyana Perancis di palebah wétan sarta Guyana di palebah kulon. Sedengkeun wates di kidulna nyaéta jeung Brasil sarta di kalér jeung Samudra Atlantik.
Di Suriname ancik kira-kira 75.000 urang Jawa, anu dibawa ka ditu ti Hindia-Walanda antara warsih 1890-1939. Suriname mangrupa salah sahiji anggota Organisasi Konférénsi Islam.
Tumbu kaluar[édit | sunting sumber]
Tingali ogé Suriname di Wikivoyage
- (nl) Loka Kabinét


text:
Tauhid Cecekelan Poko Anu Nangtukeun Kahirupan Manusa
Tauhid éta ngarupakeun cecekelan poko tur nangtukeun pikeun kahirupan manusa, demi tauhidjadi tatapakan pikeun sakabéh amal, numutkeun tungtunan Islam. Saukur tauhid nu bakalnganteurkeun manusa kana kahirupan nu hadé jeung kabagjaan nu sayakti di ahérat engké.Sawangsulna sakabéh amal anu teu ditatapakan ku tauhid, éta bakal hampos tur tayamangpaatna, teu ditampi ku Alloh. Leuwih jauhna, sakabéh amal anu ditatapakan ku syirik étabakal ngadatangkeun kasangsaraan boh di dunya atawa di ahérat. Pidawuh Alloh:
Jeung saéstuna geus diwahyukeun ka hidep jeung ka jalma-jalma anu saméméh hidep, yén upamamanéh syirik, tanwandé amal manéh jadi tumpur, jeung pasti manéh kaasup jalma-jalma nu rugi.Malah nya Alloh nu sawajibna ku hidep diibadahan, jeung hidep sing jadi ti antara jalma-jalma numaruji syukur.
(Az-Zumar: 65-66).Tauhid lain saukur nyaho jeung ngarti yén nu nyiptakeun ieu alam murbéng téh Alloh, lainsaukur nganyahokeun kana bukti rasional ngeunaan bebeneran
wujud
(aya)-Na jeung
wahdaniyah
(kaésaan)-Na, ogé lain saukur nyaho kana asma jeung sipat-Na.Iblis percaya yén pangéranna téh Alloh, malah ngaku kana kaésaan katut kamahakawasaanAlloh ku paméntana ka Alloh ngaliwatan asma katut sipat-Na. Kaom jahiliyyah baheula anudisanghareupan ku Rosululloh ogé yakin yén anu nyipta, ngatur, ngamumulé jeung panguasa ieualam samakta téh Alloh. Tapi kapercayaan jeung kayakinan maranéhna téh acan ngajadikeunmaranéhna minangka golongan jalma nu nyangking prédikat muslim, anu iman ka Alloh. Anakitu mah naon atuh hakékat tauhid téh?
Hakékat tauhid, ngamurnikeun ibadah mung ka Alloh wungkul, nyaéta ngahambakeundiri kalayan sayakti tur panceg saukur ka Alloh wungkul, ku cara toat kana paréntah-Na jeung nyinglarkeun sagala rupa nu dicaram-Na kalayan euyeub ku rasa ajrih, cinta, pangarep tur sieun ku Mantenna.
Satemenna tauhid éta témbong tina ikrar yén teu aya Pangéran salian ti Alloh jeung Muhammadéta utusan Alloh. Manana, teu aya nu mibanda hak pikeun disembah anging Alloh jeung teu ayaibadah anu bener kajaba ibadah nu luyu jeung tungtunan Rosululloh nyaéta as-Sunnah. Jalma nungaikrarkeunana bakal abus ka sawarga salila teu diruksak syirik atawa kufur badag.
Jalma-jalma nu ariman bari henteu ngabaurkeun imanna jeung kazholiman (syirik), nya pikeunmaranéhna kaamanan jeung nya maranéhna anu meunang pituduh.
(al-Anam : 82).Abdullah bin Masud ngariwayatkeun, Nalika ieu ayat turun, para sahabat loba anu ngarasasedih tur beurat. Maranéhna nyararita, Naha aya di antara urang nu teu kungsi zholim ka dirisorangan? Lajeng Rosul ngawaler, Anu dimaksud zholim téh lain zholim anu kitu, tapi syirik.Naha arandika henteu ngadéngé kana naséhat Luqman ka nu jadi anakna,
Yeuh anaking, pomahidep ulah nyakutukeun (naon baé ogé) ka Alloh. Saéstuna ari syirik téh éstuning kazholiman nu pohara gedéna
. (Luqman : 13) ( Muttafaqun alaih).


text:
Biantara Sunda
Kamis, 18 Maret 2010
BIANTARA
Pedaran
Biantara atawa pidato nyaeta nyarita dihareupeun balarea pikeun hiji perkara ti hiji hiji jalma atawa intansi secara lisan. Disawang tina sipatna, biantara the kaasup komunikasi saarah lantaran panyatruna aktif sedangkeun pamilon/ pamirsa mah pasif (teu aya hubungan timbal balik). Cara nepikeun biantara the rupa-rupa, aya nu cara maca naskah atawa teks, ku cara ngapalkeun naskah, ku cara langsung/ teu make naskah tapi nyatet gurat gadag nu rek ditepikeun (ekstemporan), jeung ku cara dadakan (impromptu).
Selengkapanya donload di SINI
Pasword : kemplud


text:
Gorillaz
Gorrilaz nya éta grup musik virtual (teu nyata bungkeuleukanana)[1]. Gorrilaz diciptakeun ku Damon Albarn jeung Jamie Hewlett, Damon anu mangrupa personil Blur gawé bareng jeung jamie Hewlett, komikus nyiptakeun opat tokoh, diantarana 2D, Noodle, Murdoc Niccals jeung Russel Hobbs minangka personil Gorillaz[1]. Salaku grup musik virtual, unggal karakter personil miboga kasang tukang kahirupan kawas manusa, malah mah aya sejarahna[1]. Gorillaz ogé nyieun konsér di Panggung maké bantuan layar pikeun nampilkeun unggal tokoh animasi jeung para musisi tambahan[1]. Malah mah dina konsér taun 2005-2006, Gorillaz ngagunakeun proyéksi 3D (tilu Diménsi) méh para personilna katingali jiga aya dina panggung[1].
Diskografi[édit | sunting sumber]
Album pertamana dingaranan GORRILAZ anu dirilis ku Parlophone taun 2001[2]. Album kaduana dirilis taun 2002 kalayan judul album SPACEMONKEYZ VERSUS GORILLAZ - LAIKA COME HOME[2]. Album DEMON DAYS dirilis taun 2005 ku parlophone[2]. Di taun nu sarua album WE ARE THE DURY - INTERVIEW CD (CD, promo)[2]. Album THE FALL dirilis taun 2010, unikna ieu album dirilis teu ngaliwatan perusahaan rekaman, tapi dirilis sorangan[2]. Di Taun nu sarua, Gorillaz ngarilis album PLASTIC BEACH ku parlophone[2].


text:
Rabu, 28 November 2012
Mengenal Macam-macam PupuhDiposkan oleh santi siti hardianti di 05.40
- Guguritan/pupuh
Kecap gurit asal tina basa Sangsekerta grath anu hartina nyusun karangan, dina basa Sunda aya istilah ngagurit atawa ngadangding, ari hartina sarua bae nyaeta nuduhkeun pagawean ngareka atawa nyusun karangan winangun dangsing. Nurutkeun wincikanana dangsing atawa pupuh teh aya tujuh welas, nu masing-masing ngabogaan watek nu beda beda. Istilahna:
- Pada
- Padalisan
- Guru Wilangan ( jumlah engang dina unggal padalisan )
- Guru Lagu (dangdingdungna sora vokal dina engang panungtung)
Macam-macam Pupuh
1. Asmarandana
Watekna silih asih silih pikanyaah atawa mepelingan.
Unggal Pada diwangun ku tujuh padalisan.
Contona:
Eling eling masing eling ( 8 engang - vokal 'i' )
E/ling/e/ling/ma/sing/e/ling (= guru wilangan 8)
'eling' panungtung vokalna i (= guru lagu i)
rumingkang di bumi alam ( 8 - a )
darma wawayangan bae ( 8 - e )
raga taya pangawasa ( 8 - a )
lamun kasasar lampah ( 7 - a )
nafsu nu matak kaduhung ( 8 - u )
badan anu katempuhan ( 8 - a )
2. Balakbak
Watekna pikaseurieun.
Unggal pada diwangun ku 3 padalisan.
3. Dangdanggula
Watekna bungah atawa agung.
Unggal pada diwangun ku sapuluh padalisan.
4. Jurudemung
Watekna kaduhung atawa hanjakal.
Unggal pada diwangun ku lima padalisan
5. Durma
Watekna heuras atawa siap rek tarung.
Unggal pada diwangun ku tujuh padalisan.
6. Gambuh
Watekna bingung, samar polah atawa tambuh laku.
Unggal Pada diwangun ku lima padalisan.
7. Gurisa
Watekna pangangguran, lulucon atawa tamba kesel.
Unggal Pada di wangun ku dalapan padalisan.
8. Kinanti
Watekna miharep atawa prihatin.
Unggal Pada diwangun ku genep padalisan.
9. Ladrang
Watekna banyol atawa pikaseurieun.
Unggal Pada diwnagun ku opat padalisan.
10. Lambang
Watekna banyol atawa pikaseurieun.
Unggal Pada diwangun iu opat padalisan.
11. Magatru
Watekna lulucon deukeut deukeut kana prihatin.
Unggal Pada diwangun ku lima padalisan.
12. Maskumambang
Watekna prihatin, sasambat atawa nalangsa.
Unggal Pada diwangun kiu opat padalisan.
13. Mijil
Watekna sedih, susah atawa cilaka.
Unggal Pada diwangun ku genep padalisan
14. Pangkur
Watekna nafsu, lumampah atawa sadia rek perang.
Unggal Pada diwangun ku tujuh padalisan.
15. Pucung
Watekna piwuruk, wawaran, atawa mepelingan.
Unggal Pada diwangun ku opat padalisan.
16. Sinom
Watekna gumbira.
Unggal Pada diwangun ku salapan padalisan.
17. Wirangrong
Watekna era atawa wirang.
Unggal Pada diwangun ku genep padalisan.
Label: 17 macam Pupuh Sunda


text:
Matoa
Matoa (Pometia pinnata) nyaeta tutuwuhan bungbuahan has Papua, nu tangkalna gede kalayan jangkung rata-rata 18 meter tur diameter rata-rata maksimeum 100 cm.[1] Ilaharna buahan sakali dina sataun.[1] Kembangan dina bulan Juli tepikeun ka Oktober tur buahan 3 atawa 4 bulan sanggeusna.[1] Sumebarna buah matoa di Papua ampir aya di sakabeh wewengkon dataran handap tepikeun ka luhurna ± 1200 m dbl.[1] Tuwuh kalayan hade di wewengkon nu kondisi lemahna garing (henteu ngeyembeng) kalayan lapisan taneuh nu kandel.[1] Iklim nu dibutuhkeun pikeun tuwuh kalayan hade nyaeta dina iklim kalayan curah hujan nu luhur (>1200 mm/taun).[1] Matoa oge aya di sababaraha wewengkon di Sulawesi, Maluku, katut Papua New Guinea.[2] Buah matoa rasana manis.[2]
Di Papua dipikawanoh 2 rupa matoa, nyaeta Matoa Kelapa katut Matoa Papeda.[1] Ciri nu ngabedakeun duanana nyaeta dina tekstur buahna, Matoa Kelapa mah cicirena teh daging buahna geunyal kawas rambutan aceh, diameter buah 2,2-2,9 cm jeung diameter siki 1,25-1,40 cm.[1] Sedengkeun Matoa Papeda cicirena nyaeta daging buahna rada beye jeung lengket kalayan diamater buah 1,4-2,0 cm.[1] Pepelakan ieu gampang adaptasi jeung kondisi panas atawa tiis.[2] Tangkalna oge tahan kana serangga nu ilaharna ngaruksak buah.[2]


text:
Laleur Bodas
Basri hahadean jeung Lili. Dina hiji peuting, waktu keur nariis di Haur Duni, maranehna bet merego Didi nyieun lampah teu uni jeung Sumarni. Didi terus ngunek-ngunek, hayang nyilakakeun Basri. Paniatanana meunang pangrojong ti lanceukna, Subita, bari dibantuan ku Gani jeung ku Gopur. Basri haben diganggu make rupa-rupa jalan, anu antukna mah hahadean jeung Lili ge jadi bolay, lantaran aya pitenah hasil reka perdaya Didi saparakanca. Sajeroning kitu, Basri sok remen narima surat pondok ti "Laleur Bodas", tepi ka manehna remen salamet tina laku jahat panggawe deungeun. Estu matak teu pikahartieun. Saha ari "Laleur Bodas" teh? Musuh anu nyamuni, atawa sobat satia anu kacida bumelana? Judul Buku: Laleur Bodas Pangarang: Samsu Kandel Buku: 92 kaca Pangaos: Rp. 23.000,-


text:
Sendal
Sendal mangrupa salah sahiji jinis sarampah, nya éta kabeh nu sok dipaké di dampal suku jelema jero leumpang.[1] Jinis séjénna ti sarampah nu sarupa fungsina jeung sendal téh nya éta tarumpah, teplék, selop, bakiak, jeung sapatu.[1]
Sandal nya éta mangrupa matras ti rumput-rumputan, bilah ti kulit, atawa potongan-potongan kai anu rata.[2] Bahan-bahan ieu diikatkan dina tapak suku ku tali kulit anu saterusna diikat kira-kira dina suku.[2] Di wewengkon-wewengkon pegunungan anu leuwih tiis, sandal-sandal ieu henteu méré panangtayungan anu cukup kana suku, jadi leuwih loba bahan ditambahkeun jeung sacara bertahap sandal dijieun pikeun modél dasar sapatu.[2]
Sendal jepit geus aya salila sahenteuna genep rébu taun.[3] Minangka titik perbandingan, sapatu primitif dipidangkeun dina lukisan batu anu asalna ti période (Batu Jaman) ahir Paleolitik kira-kira 15.000 taun katukang.[3] Aya penggambaran ti sandal jepit di mural Mesir kuna dina astana sarta kuil-kuil ti kira-kira 4.000 SM. [3]
Tumuwuhna sandal jepit geus jadi bagian ti sakabéh parobahan umum dina mode salila dua puluh taun pamungkas, alatan geus jadi leuwih antaré sakabéh pikeun acara sapopoé.[3] Casual Friday ngalonggarkeun dina naon anu dianggap pakéan kantor anu pas geus nyieun konsumén leuwih fleksibel ngeunaan pakéan kasual.[3] Kiwari, geus aya perhatian média nu jembar di Amérika Sarikat ngeunaan naha flip-flop atawa sendal mangrupa pakéan anu luyu pikeun dipaké ka White House pikeun papanggih présidén.[3] Dua puluh taun katukang mah sawala nu kasebut tadi moal kungsi dianggap.[3]
Busana geus jadi pendorong pasar konci pikeun alas suku, kaasup sendal.[3] Salila sawatara warsih pamungkas, alas suku geus jadi fashion item utama - lain ngan saukur jadi produk pelengkap pikeun pakéan.[3] Kelir, pola, lawon sarta gaya geus jadi laér leuwih wani sarta gaya parobahan leuwih mindeng.[3]


text:
Minggu, 05 Juni 2011
Puisi Basa sunda " ASIH PEURIH "
Ngagalindeng geugeutna katineung rasa
Ngalangkangan ngagupay tilam kaheman
Geuri peurihna ati narawangan mangsa tepang
Keclakna cisoca mapaesan ati gandrung kapidangdung
Geter katineung ngawangwang kalbu manteng nuliwung
Nyanding sumalanding ngarambah bagja lamunan
Asih peurih nu baris neumrag.. lara mun kalakonan
Diri nu leungiteun puntangan pangharepan
Disuluran kaasih kageugeut anu maneuh
Nu janten pangreugreug kalbu tingtrimna ati
Anu saenyana teu kedah tumiba kana diri
Kiwari kadeudeuh geus nyangreud pageuh
Keueung mangsa ngambah nubakal karandapan
Nanging geterna katresna ngamuara dalah kumaha
jeritna ati nu nalangsa taya tangan pangawasa
mungguh kapeurih sabudeureun cinta urang
Kalbu nguyung ngarungrung angen jeung pangharepan
Kasmaran ngahudang ewuh jeung pamadegan
Nalangsa nyawang laksana inggis nilas mungkas satiana cinta
Mung ka Alloh abdi muntang Mung ka Gusti Illahi Robbi abdi nyungkeun pitulung
Teu daya Teu upaya Anging Alloh Nu Maha hampura
Ditulis ku : Indah Za Girlish { Indah Fajarwati }
Citapen ahir mei 2011
5 komentar:
tulung.. tulungBalasHapus
@Nda : gkgkgk... kuneon Teteh..??BalasHapus
haturnuhun tos kersa rurumpaheun sindang... salam silaturahim kango kulawarga sadayana...
sampurasun.....BalasHapus
Alhmdllh. Akang ngarasa bagya jeung sugema . Bahasa sunda , ngiring tanding . Makalangan . Di alam maya ,BalasHapus
- Anonim2 September 2013 12.09
Asa ku kayungyun maca puisi sundaBalasHapus
Sanaos abdi tos lami teu ditatar sunda
Jadi kangn suasana sunda


text:
BIANTARA NYERAHKEUN PANGANTEN PAMEGET
Bismillahirrahmannirrahim ;
Assalamu’alaikum Wr.Wb.
Alhamdulillahi Robbil ‘Alamin, Alhamdulillahi ladzi hadzana li hadza wamakunna linahtadya laula an haddzanallah. Laqad ja’akum rosulullahi min Robbina bil haqi bashiron wanadziro.
Asyhadualla illaha illalloh, waasyhadu anna Muhammadan Rosululloh.
Allohumma sholli ala Muhammad wa’ali Muhammad. Amma Badu.
Bapa naib ti kantor urusan agama ( KUA ) nu kusimkuring dipikahormat, keluarga ti panganten istri nukusimkuring di pikahormat, sareng para undangan nuparantos dongkap sami nukusimkuring dipikahormat jeung dipikadeudeuh .
Puji sinareng syukur urang sanggakeun ka Gusti nu Maha Suci anu Maha Welas tur Maha Asih henteu aya pilih kasih kasugri nu kumelip di ieu bumi, anu parantos maparin mang rebu-rebu nikmat ka urang sadayana. Ku nikmat sareng hidayah mante-Na dina danget ieu simkuring tiasa silaturahmi, patepung lawung patepang raray dina ieu waktos.
Solawat miwah salam mugia salamina dilungsurkeun ka jungjunan alam Nabi Panungtung anu Parantos ngalungsurkeun cahaya ka imanan ka Umatna, Nabi panutan urang, Nabi Muhammad S.A.W. teu hilap rahmat sareng salam oge di lungsurkeun ka kulawargana, katut muslimin sareng muslimat sadayana. Amin Ya Robbal a’lamin.
Paratamu undangan nukusimkuring dipikahormat, dina danget ieu urang tiasa patepung lawung patepang raray dina acara hajatana bapa darsono sakaluwargi, numaksadna nikahkeun neng euis ka ujang panji.
Simkuring didieu salaku wawakilan tipangersana panganten pameget nyaeta ujang panji, simkuring dipasihan kapercayaan ku keluarga ujang panji supados jadi wawakil kangge nyerahkeun panganten pameget ujang panji.
Tapi sateacannaeta simkuring bae ngahaturken nuhun kakulawarga tipanganten istri parantos nampi kadongkapanna kaluarga panganten pameget ka ieu tempat.
Bapa,ibu, oge kapara unangan nukusimkuring dipikahormat.
Maksadna simkuring aya di ieu tempat, simkuring salaku wawakil tikaluarga panganten pameget bade masrahkeun panagnten pameget nu nami jang panji, getihna satetes rambutna salembar tos teungagauh-gaduhan simkuringmah ayenamah tos dipasrahkeun kapanganten istri nunami neng euis.
Sabada diwalimahan, mugi-mugi hidep duaan sing tiasa ngawangun rumah tangga nu
ngarunggunuk kawas dukuh, ngarandakah kawas manjah, ngaréndékéh kawas séréh. Sing ayem
tengtrem kutaraharja. Runtut raut sauyunan, sareundeuk saigel sabata sarimbagan sabobot
sapihanéan. Ka cai jadi saleuwi ka darat jadi salebak. Ka cai sing getol mandi, ka darat sing getol
solat. Sing tiasa silih simbeuh ku kadeudeuh, silih kojayan ku kanyaah, titih rintih mupusti rasa
kaasih, tebih tina hiri dengki anggang tina pacéngkadan. Sing jauh tina salingkuh, guyub akur
sauyunan, ngawangun rumah tangga nu sakinah mawadah wa rohmah.
Bapa miwah ibu, hadirin palawargi hormateun sim kuring, rupina pisanggem sim kuring urang
cekapkeun sakitu waé. Mugi agung cukup lumur, jembar hapuntenna anu diteda, bilih langkung
saur bahé carék. Bilih aya budi anu kajingjing ti tepis wiring, basa anu kacandak ti padésaan. Bilih
aya nu kabadug kalbu kagedag manah, kabentur tuur kabéntar taar, kababuk punduk kapangkék
kélék, kaciwit imbit katajong tonggong sareng bobokong. Hapuntenna anu kasuhun.
Pamungkas pisanggem, hatur séwu nuhun kana sanéskawis perhatosanana.
Saninten buah saninten
Dibawa ka parapatan
Hapunten abdi hapunten
Bilih aya kalepatan
Wabillahi taufik wal hidayah. Wassalamu’alaikum wr. wb


text:
Kuwu
Kuwu (Kapala Désa), nyaéta pamingpin hiji désa di Indonésia. Kapala Désa mangrupakeun pingpinan pamaréntah désa. Lilana jabatan Kapala Désa nyaéta 6 taun, tur sanggeusna bisa diperpanjang deui salila sakali mangsa jabatan. Kapala Désa henteu tanggung jawab ka Camat, tapi ukur dikordinasikeun ku Camat. Jabatan Kapala Désa bisa disebut kalayan ngaran séjén, misalna di Sumatra Kulon disebut Wali Nagari.
Wewenang kapala désa diantarana:
- Mingpin penyelenggaraan pamaréntahan désa dumasar kana kawijakan nu geus ditetepkeun babarengan Badan Pamusawarahan Désa (BPD)
- Ngajukeun rancangan peraturan désa
- Netepkeun Peraturan Désa sanggeus disatujuan bareng jeung BPD
- Nyusun sarta ngajukeun rancangan peraturan désa ngeunaan Anggaran Pendapatan jeung Balanja Désa (APB Désa) pikeun dibahas sarta ditetepkeun babarengan jeung BPD
Kapala Désa teu meunang jadi pangurus partai politik (tapi bisa jadi anggota partai politik), ngarangkep jabatan minangka Ketua atawa Anggota BPD, sarta lembaga kamasarakatan, ngarangkep jabatan minangka Anggota DPRD, milu kampanye Pamilihan Umum, Pamilihan Présidén, jeung Pamilihan Kapala Daérah.
Kapala Désa bisa dieureunkeun ku usul ti Pingpinan BPD ka Bupati/Walikota ngaliwatan Camat, dumasar kana kaputusan musawarah BPD.
Istilah Lurah sering rancu jeung jabatan Kuwu. Mémang, di Jawa ilaharna sacara historis pamingpin hiji Désa disebut Lurah. Tapi dina kontéks Pamaréntahan Indonésia, hiji Kalurahan dipingpin ku Lurah, sedengkeun Désa dipingpin ku Kuwu. Tangtu waé duanana henteu sarua, sabab ari Lurah mah Pagawé Nagri Sipil nu tanggung jawab ka Camat; sedengkeun Kuwu mah bisa dijabat ku singsaha waé anu geus minuhan sarat (bisa béda-béda gumantung masing-masing Désa) nu dipilih langsung ku rahayat ngaliwatan Pamilihan Kapala Désa (Pilkadés).
Pamilihan Kapala Désa[édit | sunting sumber]
Kapala Désa dipilih langsung ngaliwatan Pamilihan Kapala Désa (Pilkadés) ku pangeusi désa satempat. Usia minimal Kuwu nyaéta 25 taun, pendidikan sahandap-handapna SLTP, tur mangrupakeun pangeusi désa satempat. Pamilihan Kapala Désa dilakukeun ku Panitia Pamilihan, nu dijieun ku BPD, sarta anggotanya ngawengku unsur parangkat désa, pangurus lembaga kamasarakatan, sarta inohong masarakat.
Cara pamilihan Kuwu bisa béda-béda antara hiji désa jeung désa séjénna. Pamilihan Kuwu jeung mangsa jabatannana sarta hak-hak tradisionalna salila hirup berlaku numutkeun hukum adat satempat.


text:
ginulur anu dimaksud,,, Jajaka anu hayang ka anak si Abah teh geus sah laki rabi. hirup ngarumahtangga teu kurang sandang teu kurang pangan,,, malum duanana kabeneran anak anu sugih ku harta. sabab bapana eta jajaka pangsiunan tentara anu geus pangsiun alatan umur. Pangkatna ngan seret Letkol, terus muka usaha sorangan anu dituluykeun usahana teh ku anakna (minantu si Abah).
Ari si Abah, manehna teh baheulana pengacara anu kasohor… jadi teu kurang2 jalma anu mere kanyaah ku dalih bales budi tina kasus anu dimenangkeun ku manehna. nepika harta lubak libuk.
kacaritakeun opat bulan ngarumah tangga, eta minantu si abah teh gering, awak panas nyeubret, tapi nga hodhod bangun anu tiris. awak lalungse lir kapuk kaibunan lir kapas kapanasa,,, ngoleang taya tangan pangawasa, ngan bati kucap kiceup jiga lauk jauh ti cai.
kabeh dokter jeung anu “pinter” geus di jajal ku eta panyakit,,, ti kiyai, ustadz, anu sok ngarumpul di masigit kabeh dipenta tulungna nepi ka tukang sasapuna oge.. kitu deui timimiti paranormal nepi kanu teu normal di jadikeun pananyaan.
anu gering beki ripuh, beuki parna… ahirna dua kulawarga teh nyieun hiji usulan pikeun ngayakeun riungan durung du’a kanu boga hirup,,,,
peting harita keneh tatangga anu diondang geus karumpul, mun diitung mah lewih kana 40 jalma… nya terus anu jadi wawakil kulawarga nyarita yen boga maksud menta karidhoan kasakur anu hadir tina durung du’a pikeun anu gering. ceuk kasarnamah lamun kudu hirup nya cageur, lamun tos waktosna,,, kulawarga ge moal ngabeubeurat, geus pada ridho… sabab kabeh tarekah geus dilakukeun keur neangan piubareun anu gering.
acara ngado’a geus di mimitian,,, jelema reang pada ngaluarkeun pangabisana sewang2an dina babacaan… di jero imah reang teu puguh, tapi anu ngadaroa kabeh ge husu teu kaganggu kunu liana.
saparapat jam tidinya, lampu bohlam di tengah imah anu dipake riungan ngadadak rada bureum jiga anu rek pareum. kabeh ebat ku eta kajadian, malencrong kanu lampu anu ngagantung. sing horeng kahalangan ku kertas salambar anu teuing ti mana datangna… sabab tadinamah euweuh.
kertas anu pada mencrong teh rag-rag ngalayang ka tengah riungan, aya anu ngawanikeun nyokot terus dibaca, anu eusina kieu…
” ubar eta anu gering mah ku jeruk bali, dahar jerukna tapi teu dipesek cangkangna ”
anu nagdu’a kabeh ge eureun, sabab geus manggihan piubareun pikeun anu gering teh. ampir kabeh anu aya di eta riungan nyoba mecahkeun naon maksudna. ngan weleh kabeh ge ngerungkeun tarang.
ahirna diayakeun sayembara, sing saha anu bisa nyaho kumaha carana eta ngadahar jeruk bali bari teu dipesek cangkangna bakal dibere hadiah ku si Abah.
eta sayembara teh geus ear kamana mana, tug nepi ku tukang kalapa di pasar.
gancangna carita, eta tukang kalapa teh bisa nyaho carana anu dimaksud dina kertas…
anu gering cageur, tukang kalapa menang hadiah ti si Abah.
:: naha kumaha carana tukang kalapa ngajawabna ?


text:
Angelina Jolie
Angelina Jolie nya éta aktris Amerika anu lahir 4 juni taun 1975 di Los Angeles, California[1]. Angelina Jolie ogé lian ti aktris tapi jadi modél anu kasinugrahan jadi duta Perserikatan Bangsa Bangsa (PBB) anu nguruskeun perdamaian dunya[1]. Budak awéwéna Jon Voight jeung Marchelina Bertrand ieu ngamimitian karirna salaku modél nalika umurna 14 taun di LA, New York jeung London[1].Sanggeus dua taun, manéhna nyobaan akting di téater[1]. Tina téater tuluy ka dunya layar lébar mimitina taun 1993, Cyborg 2 anu dituluykeun kana Without Evidence, Hanckers dina taun 1995, Mojave Moon, Love Is All There Is taun 1996, Playing God taun 1997, Pushing Tin, Bone Collector taun 1998, Girl, Interupted taun 1999 jeung Gone In Sixty Seconds taun 2000[1].
Tapi ngaranna mimiti moyan di Holywood dina laga Lara Croft: Tomb Raider 2001 jeung panampilanana anu bisa disebut berani, Original Sin 2001[1]. Tuluy, Jolie ogé jadi pamaén dina film Life Or Something Like It 2002, Lara Croft Tomb Raider: The Cradle Of Life 2003, Beyond Borders 2003, Taking Lives 2004, Shark Tale 2004, Sky Captain And The World Of Tomorrow 2004[1].
Katénaran Jolie salaku Hollywood dimangpaatkeun ku Jolie jang kagiatan sosialna[1].Kampanyeu perdamaian ogé ditingalikeun ngaliwatan karesepna ngaadopsi orok anu teu diurus ti sababaraha nagara dunya katilu kawas nalika manéhna Maddox Chivan Jolie-Pitt anu dibabarkeun 5 Agustus 2001 tuluy diadopsi 19 Januari 2006 Kamboja sarta Pax Thien Jolie-Pitt anu babar di Vietnam, 29 November 2003 tuluy diadosi 15 Maret 2007[1]. Anu pamungkas diadopsi nya éta Zahara Marley Jolie-Pitt Ethiopia anu dibabarkeun 8 Januari 2005 jeung diadopsi 19 Januari 2006[1].
Angelina ogé miboga budak asli ti kabogohna Brad Pitt, Shiloh Nouvel Jolie-Pitt, anu dibabarkeun di Ethiopia, 19 Januari 2006], jeung budak kembar Knox Leon Jolie-Pitt sarta Vivienne Marcheline Jolie-Pitt anu dibabarkeun 12 Juli 2009 di Nice, Perancis[1].
Carita asmarana, Jolie pernah nikah jeung aktor Billy Bob Thornton jeung Jonny Lee Miller tapi duanana pipirakan[1]. Ayeuna Jolie papacangan jeung Pitt timimiti taun 2004,nalika babarengan jadi pamaén dina film Mr & Mrs. Smith anu harita Pitt masih kénéh jadi salaki aktris Jennifer Aniston[1]. Jolie pernah nétélakeun yén manéhna saurang biseksual[1]. Aktris Kenny Shimizu, lawan maén filmna dina Foxfire 1996 nya éta salasahiji awéwé anu ngirut ati Jolie nepi ka Jolie bogoheun[1]. Salaku Selebritis kahot, kahirupan Angelina Jolie dibarengan ku bodyguard anu jarangkung gedé, jadi Jolie tara mangkat sosoranganana.Lian ti anu kuat, bodyguardna ogé dipilih maké seléksi raray anu dipilhna sacara ketat[2].


text:
Wilujeng sumping dina blog nu teu sampulur ieu anu mentrang dina mayapada kayaning mega tinggurulung dina aampar langit. Blog ieu teh mangrupi curat-coret tambah kesel minangkana mah meungkeut pangarti nu nanjeur na jero ati nu kiwari bakal pinasti. Salah sawios eusina mah euyeuk ku kajian elmuning basa (linguistik) anu hususna linguistik basa Sunda katut basa Indonesia. Sumangga diaos wae kalayan kabingahan.
Kamis, 30 Desember 2010
Tungtunan pikeun Bisa Nulis Puisi Basa Sunda: netelakeun teori basa jeung sastera
ku Ardi Mulyana H.
Tulisan singget ieu saenyana diniatan pikeun ngadorong budaya “maca-nulis”. Anu hartina tulisan teh kudu jadi ajang “asah intelektual” nu nulisna. Geningan saur Prof. H. G. Tarigan geus netelakeun aya sababaraha poko katarampilan basa. Nyaeta (1) ngadangukeun/menyimak (2) nyarita/berbicara (3) maca/membaca (4) nulis/menulis. Eta opat katarampilan teh sili pakait hiji jeung nu sejenna. Anu populer disebut “catur tunggal” katarampilan basa”. Ngadangukeun jeung maca kaasup kana “reseptif” sabab sifatna narima atawa nyeurep. Ari nyarita jeung nulis mah kaasup kana “produktif” sabab sifatna ngahasilkeun. Atuh eta opat katarampilan teh teu lain kudu loba dilatih. Tapi dina tulisan ieu bade dipencoskeun wae kana bagbagan katarampilan nulis (sastera) sinareng sababaraha teori ngeunaan basa. Saur batur mah nulis teh hese cenah. Tapi ke heula urang talungtik lewih jauh. Saenyana memang hese lamun teu usaha. Ayeuna kieu, para sastrawan/panyair atawa panulis. Boh nu sok nulis sajak ku basa Indonesia, boh ku basa Sunda. Mimitina mah memang teu bisa. Atuh naha bet bisa? Hayu urang nitenan! Ku sabab diajar. Teu aya deui iwal diajar. Geningan mun hayang bisa ngojay, kudu wae “brus” ancrub ngojay. Nulis oge kitu, “brus” wae pek nulis. Omat, ku jalan diajar nu junun sarta ulah bosenan. “Cikaracak ninggang batu laun-laun jadi legok” tah eta papatah pituin karuhun Sunda. Yen sagala rupa pasal/perkara nu hese mun junun tangtu bakal bisa. Keun urang hiji-hiji “dibeujeurbeaskeun.”
ELMU SASTERA JEUNG LINGUISTIK PATULA-PATALI
Sastera (poetika) nyaeta salah sahiji elmu anu nalungtik kaendahan basa anu ngalibatkeun “aspek kognitif”, rasa, jeung kasosialan. Na sastera aya netelakeun pasal “mimesis”. Naon cenah ari mimesis teh? Mimesis nyaeta garis panjang antara dunya hayal jeng dunya nyata. Nu mana dina sastera teh kudu bisa nyiptakeun kanyataan ku hayalan. Anu istilahna “realita-imajinatif” ku cara wujud lambang basa. Eta salah sahijina. Tuluy, linguistik atawa elmu anu nalungtik ngeunaan basa kakoncara tilu istilah ti Ferdinand de Saussure (anjeunna sarjana Swiss nu disebut “Bapak linguistik moderen” sabab ku medal bukuna nu kakoncara “Course in General Linguistic”) nyaeta, “langue, langage, parole”. Langue nyaeta sifat basa anu abstrak. Sabab aya na struktur otak pamake basana. Siga basa Sunda, basa Indonesia, basa Jawa, basa Inggeris, jeng sajabana. Langage nyaeta sifat basa anu lewih abstrak. Sabab manusa salaku anu miboga basa, sato mah heunteu. Naon deuih ari parole? Parole nyaeta kecap anu dikedalkeun ku pamake basa kalayan kongkeret (nyata). Atuh ari sastera mah lewih pas kaasup kana langue jeng parole. Naha? Kieu. Sastera hurip dina basa. Make basa keur mediana. Teu lain geningan aya sastera Sunda, sastera Indonesia, sastera Jawa, Sastera Inggeris, jeung sajabana. Naha ari jeung parole kumaha? Kieu. Ieu sajak di handap parole abdi:
“Bulan, burahay katutup mega peting
kuring gigis ku karaheut anjeun
sorangan kalah ambon ngajait kasono
duh, awaking tiris ku rasa anu tumpur”
Tah gening eta kecap anu ku abdi dikecapkeun (bisa oge nu ditulis) sacara nyata atawa kongkeret. Jadi ngandung harti yen sastera teh teu lian hasil kecap nu nyata ti anu miboga basana. Atuh meureunan teu salah lamun abdi gaduh pamadegan yen sastera (puisi) nyaeta parole jeung idiosinkronik panyairna. Luyu jeung pamadegan Culler (1977: 8 via Pradopo, 2002: 100) nu netelakeun yen pamakean basa sasaurang (parole) eta teh panerapan sistim basa (langue) nu aya. Jeung Culler oge (1977: 116 via Pradopo, 2002: 100) netelakeun pamakean basa panyair sakaligus panerapan konvensi puisi nu aya.
TULUY NAON ARI (SASTERA) PUISI TEH?
Ieu pananyaan alus. Naha alus? Kieu. Puisi atawa sajak nyaeta rarangken kata nu ngalibatkeun kaendahan basa pikeun nyiptakeun hiji kaayaan nu ngawakilan rarasa panyair atawa nu nulisna. Intina mah hiji basa anu endah (poetika). Puisi teu bisa kitu wae leupas tina linguistik ku sabab puisi hurip dina basa. Sacara etimologis atawa elmu nu nalungtik ti mana asalna kata, puisi teh asalna tina bahasa Yunani poiesis nu miboga harti nyiptakeun. Atuh lamun tina basa Inggeris sasaruaannana poetry, poem, jeung poetics. Tapi ku sabab sifat basa mah dinamis, nu matak harti tina kata puisi teh kacida reana kumaha pamadegan sewang-sewangan. Jeung bentukna oge robah-robah kiwari mah—teu kaiket deui ku aturan-aturan. Sakumaha saur Michael Riffaterre (1978: 1 via Pradopo 2001: 1) yen puisi teh robah-robah nyaruakeun jeng evolusi kahayang jeng robahna aturan estetikna. Atuh abdi oge ngumpulkeun sababaraha pamadegan ti anu arahli. Kahiji nyaeta saur Samuel Tylor Coledrige nu ngahartikeun yen puisi teh rarangken kata nu endah tina susunan kata pangendahna. Kadua saur Edgar Allan Poe nu nyieun bates yen puisi teh puisi salaku pamaes nu ngagalindeng (lir ibarat tatabeuhan). Katilu saur John Dryden nu ngartikeun pedalan kata nu musikal. Kaopat saur Isaac Newton ngungkapkeun yen puisi teh nada nu pinuh ka-pituin-an jeng ka-luyu-an. Kalima saur Shelley nerangkeun yen puisi teh rekaman detik-detik nu endah dina kahirupan. Kagenep saur Auden netelakeun yen puisi teh nunjukkeun campuran rarasaan nu ngahariji (paaduk-aduk). Atuh eta kagenep pamadeugan teh luyu. Nu mana sakabehna ngandung harti hampir sarua. Da bongana sigana mah ku sabab ari basa mah “universal”. Tapi abdi oge asa katarik tina pamadegan panyair nu kakoncara, Kahlil Gibran tea nu ngartikeun yen puisi teh nyaeta lain ekspresi tapi tembang nu digalindeungkeun ku raheut nu getihan atawa biwir anu seuri. Tah abdi ngagarishandapan harti ti Kahlil Gibran teh. Yen dua rasa, susah jeng senang. Nu matak puisi bisa ngawakilan rarasaan panyairna. Atuh da gening susah jeng senang teh datangna sili gentian—lamun mah nalungtik lewih jauh ngeunaan puisi, ieu tulisan sigana bisa ngawujud jadi mangpuluh-puluh kaca tapi da elmu kaweruh abdi masih kacida atah keneh.
GENERATIF TANSFORMASI, NAON ETA?
Dina elmu linguistik aya nu disebut teori generatif transformasi nu digeugeuh ku Avrah Noam Chomsky. Anu mana teori eta teh dibeujeurbeaskeun na psikolingistik, elmu nu netelakeun teori basa, perilaku atawa lalampahan manusa, jeung akal budina, ieu elmu teh gabungan tina psikologi jeng linguistik. Diwanoh ku dua istilahna nyaeta kompetensi jeung performansi. Naon atuh eta teh? Kieu. Kompetensi nyaeta kaweruh hiji manusa pikeun basana. Ari performansi nyaeta pangabisa hiji manusa ngeunaan basana boh omongan atawa tulisan tur mibanda pangarti pikeun ngahartikeun mangrupa-rupa kalimat tina mangrupa basa nu digeugeuhna. Jadi saur teori eta teh manusa miboga tata bahasa anu “dinuranikeun”, “the inentenneses hypotesa”. Atawa “tata basa nurani”. Naha bet kitu? Hayu urang talungtik. Contona budak genep taun ngomong (abdi leuleutikkan ngayakeun panalungtikan sorangan ngeunaan teori ieu), “Mah, hoyong eumam-eun eta”. Naha ari budak umur genep taun apal sufik –eun? Anu tina morfem emam+eun nu miboga harti nu bisa didahar? Cobian tanya budak sagede kitu. Da moal apaleun ti mana “jol jeuleugeudeg (morfem eumameun dina) kalimah eta”. Conto nu sejen, abdi miwarang, “Jang pangnyarekkeun ulah gogorowokan di kelas, Bapa nuju mariksa ulangan di kantor” (kaayaan nuju istirahat sakola) tuluy budak sapuluh taun eta ngomong, “Barudak, saur Pa Ardi ulah patinggorowok di kelas garandeng cenah”. Tah, kumaha peroses morfologis morfem “patinggarorowok”, “barudak”, jeung “garandeng” teh? Kieu. Gorowok+pa+ting+ar nu boga wangun dasar kecap pagawean nu lobaan ku ayana infiks “ar” nu mana pa+ting+ar kasebut ambifiks sabab ayana rarangken bareng. Tah atuh morfem “garandeng” sinareng ‘barudak” oge teu bina kitu perosesna. Mun ditanya budak kumaha eta perosesna da moal apaleun. Tapi naha sakitu pas-na bisa nempatkeunnana dina wangun (basa) kalimah? Tah sigana kitu naon nu disebut ku Avrah Noam Chomsky teh ngeunaan tata basa nurani atawa ”, “the inentenneses hypotesa”. Yen sacara teu sadar barudak saumur kitu geus laluwes tata basana—boh barudak nu B1-na (basa Indung) basa Sunda, basa Indonesia, basa Jawa, basa Inggeris, jst. sarua wae geus mibanda tata basa nu dinuranikeun (tuh nya geningan Alloh mah sakumaha sampurnana nyiptakeun manusa nu ku Mantenna dijadikeun holifah di marcapada ieu).
TULUY KUMAHA ARI GENERATIF TRANSFORMASI DIKAITKEUN JEUNG PUISI?
Wah, saenyana abdi gigis oge ngaluarkeun pamadegan. Sabab sieun salah, tapi mun teu salah heula abdi moal bisa-bisa atuh. Ken wae da masih diajar. Saur abdi mah puisi jeng teori eta teh lir ibarat salaki pamajikan. Naha? Kieu. Na teori eta aya nu disebut seteruktur jero (deep structure) jeng seteruktur luar (surface structure). Nu mana seteruktur jero diperoses dina jero otak (enkode/peroses ngirim pesen semantikgramatikfonologi). Medal wae gening omongan. Tuluy ditarima ku artikulatorpamindahan pesenceupil/telinga pendengar (dekode/peroses narima pesen fonologigramatikasemantik). Eta bisa disebut peroses basa. Nu ngomong jeung nu ngadangukeun. Ari nulis puisi mah kieu. Seteruktur jero diperoses dina jero otak panyair atawa panulis (enkode/peroses ngirim pesen semantikgramatikgrafologi) diganti ku grafologi da eta mah nulis, lain nyarita. Tah abdi rada “balueng” oge. Tapi kieu ari nulis puisi teh nyaeta sagala hal rarasaaan panyair anu ditamplokkeun liwat media tulisan. Seteruktur jerona rasa sedih, tangtu medalna kana seteruktur luar (tulisan) oge tangtu sedih pihartieunnana. Sabab lamun eta hasil karya puisi dibaca kunu sejen di-transformasi-keun liwat dekode/peroses narima pesen fonologi atawa grafologigramatikasemantik bakal bisa neguh, “Oh ieu si panyairna keur sedih, sono, gumbira, jst”. Atuh abdi oge hoyong ngajak nu maca liwat puisi abdi (ieu dicandak tina kumpulan puisi Sunda abdi nu judulna “Diudag Kinasih” anu dibukuelektronikkeun ku Evolitera).
“Di hiji poe
aya budak meuli pepetasan
tuluy ku manehna diseungeut
kumaha tah terusna?
Kieu, "belegug" disadana”
Mangga tewak rarasaan abdi na puisi di luhur!
Tuluy dina puisi ieu di handap.
“Tangkal jengjen gugupayan
Mega beureum nyalimutan
Har, angin sore aaclogan
Mapaes hate kuring nu mikasono si indung budak
Ayeuna, isukan, jeung enjing
Kuring nancep patekadan
Ngaropea tresna nu kungsi tumpur
Naha?
Ah, kuring mah jalma teu boga
Dina nenjo, ngabengbat lamunan
Narajang babasan
Bari poek ningali caang
Duh, indung budak
Gusti nu Agung,
Menta tulung pangnuduhkeun ayana di mana?
Urang mana?
Saha ngarana?
Ci mata teu daek ngeclak
Ngeclak kana manah kuring nu garing
Garing bari teu eling
Eling anu kabeurangan
Ya Alloh pangeran kuring
Kuring menta tulung
Tulung Gusti kuring
Kuring palid kabawa caah kasono taya katepi”
Mangga tewak deui rarasaan abdi na puisi di luhur!
Tuluy dina puisi ieu di handap.
“Heug ku kaula dianteur
Di palataran rek kumawantun
Jung gera cumarita
Lain agul lain jumawa
Tanyakeun kecap nu pernah medal basa harita
Dina mangsa usum ngecrik sora
Lain sono rek ngaloloho
Tapi nginget-nginget nu ges poho
Sabab kuring cacah bakal salah
Lamun teu ngelingan acan
Sok atuh gera petakeun
Sangkan rahayat hirup barokah”
Mangga tewak deui rarasaan abdi na puisi di luhur!
Tuluy dina puisi ieu di handap.
“Simpe dina raraga hojahna
Dek wae ka saha ieu mementa?
Ka gusti pangeran abdi
Taya daya taya upaya
Ya Alloh nu sajati
Ieu abdi tulungan, kabawa palid ti kamari”
Mugia para pamaca tiasa narik kumaha rasa abdi nu diwakilan ku puisi di luhur.
NILEI-NILEI SASTERA JEUNG MANGRUPA TEORINA
Saenyana atuh nulis puisi teh perelu oge diajar teorina. Tapi saur abdi mah teori teh lain jaminan mutlak, “Lamun miboga kaweruh teori nulis, tangtu bakal bisa nulis”. Ah saur abdi mah teu kitu. Sabab ngagugulu teori wae tapi bari teu “brus” ancrub nulis mah moal bisa-bisa. Dina subjudul ieu abdi sakedik bari saliwat wae bade netelakeun bagbagan nilei sastera. Nyaeta nu ku abdi di-peureut tina Shipley (1962: 437 via Tarigan 1984: 194) (1) nilei hedonik anu mana mere karesep langsung pikeun nu maca hasil karya sasterana (2) nilei artistik nyaeta nu nunjukkeun pangaweruh sinareng katarampilan nu nulisna (3) nilei kultural nu mana mibanda tata nilei luhung dina masarakat jeung budaya wewengkonna (4) nilei etis-moral-religius anu ngandung harti yen dina karya sastera kudu miboga didikan sinareng conto nu hade jeung ahlakul karimah (5) nilei praktis anu mana karya sastera teh kudu kabula kabale atawa fleksibel. Tah atuh dina sastera (puisi) teh kudu mibanda sababaraha nilei di luhur eta.
KANG, KUMAHA SANGKAN BISA NULIS PUISI SUNDA?
Salah sahiji babaturan nanya kitu ka abdi. Alah kumaha eta pananyaan dijawab ku abdi nya? Nu matak abdi nulis tulisan ieu oge salah sahijina keur ngajawap pananyaan eta. Kieu. Aya sababaraha poko nu kudu diperhatikeun. Da lamun hayang bisa nulis puisi ku basa Sunda teh memang kudu bisa heula basa Sunda atuh. Salian ti bisa basa Sunda, kudu apal heula naon rupa-rupa gaya basa. Anu mana dina puisi rajeun make basa kiasan (figurative language) keur nyieun puisi sangkan hurip pinuh rasa puitis. Nyaeta make basa kiasan simile, metafora, epik simile, personifikasi, metonimi, sinekdoki, alusi, eponim, epitet, antonomasia, hipalase, ironi, sinisme, sarkasme, satire, innuendo, antifrasis, paronomasia, jeung alegori. Tah kudu wanoh heula jeung rupa gaya basa eta (ngeunaan gaya basa, sarana retorika, tata basa stilistika, analisis semantik, analisis katatawacanaan basa sastera, imaji-imaji, sinareng kumaha analisis Roman Inggarden insya Alloh ku abdi bade dibahas husus dina tulisan salajeungna). Tapi ieu aya dua poko nu kudu dilakonan. Kahiji kudu getol maca. Maca naon wae mangrupa elmu pangaweruh nu rea. Boh psikologi, bahasa, sastera (Sunda), karya-karya sastera (Sunda), sosial, psikologi, politik, antropologi, sosiologi, jeng rea deui. Cobian naroskeun ka para sasterawan atawa panyair atawa panulis, pasti aranjeunna gaduh “perpustakaan sorangan”. Omat sing getol maca. Omat pisan. Contona Ajip Rosidi, anjeunna panulis/sasterawan/panyair/budayawan nu luhung ku kaweruh jeung pangarti sabab junun maca buku (abdi oge nurutan sabab eta conto nu hade). Titenan kalimah ieu, “Saurang nu tukang nulis pasti saurang pamaca buku nu tarapti, tapi saurang pamaca buku nu tarapti can tangtu saurang panulis/panyair/sasterawan.” Teu lain kudu pisan perelu ngagetolkeun maca. Kaduana atuh ‘brus” wae geura ancrub nulis, nulis, nulis, nulis, jeng nulis. Sabab mun hayang bisa nulis kudu “brus” wae nulis. Sakumaha geningan lamun hayang bisa ngojay “brus” wae kana cai ngojay baris diajar nu junun ulah nepi ka ngerelep. Tah nulis oge kitu. Keun wae salah mah da ngaranna diajar. Titenan kalimah ieu, “Saurang akademisi (bisa oge disebut panulis sabab panulis sarua oge jeung akademisi) teu nanaon salah oge asal ulah ngawadul”. Nu matak abdi oge neangan kasalahan sing loba sangkan kumaha bisa ulah salah deui. Ah sakieu heula wae da seueur teori jeung catur mah bisi “balueng”. Pek geura “maca-nulis”. Cag ah.
Garut, Desember 2010
1 komentar:
Tulisan yang Paling Banyak Dibaca
-
Ardi Mulyana Haryadi SPs Linguistik Universitas Pendidikan Indonesia Haryadi (2012b) ngajentrékeun yén, “ Salah satu kunci untuk ...
-
Ardi Mulyana H. Kanggo s.f.c Rumentang deui carita kinasih nu hojahna panonpoe rek surup galindengna sora cai maturan urang na paampro...
-
Ku Ardi Mulyana H. Kahiji, nya daun awi baseuh ku ibun tapi naha teu bisa niiskeun hate silaing? nu aya, kalah hate nu arogan nu aya, k...
-
Phonotactics: Segments in Sequence, Segment in Contrast, and Phonetic and Phonological TranscriptionPhon otac tics: Segments in Sequence, Segment in Contrast, and Phonetic and Phonological Transcription Oleh: Ardi Mulyana Haryadi, S.Pd. H...
-
Ku Ardi M. H. Hiliwirna angin liwat daun awi keresek patingaradu kuring nangtung nampeu tetebakna sangkan asup kana tulang-taleng atu...
-
Ku Ardi Mulyana Haryadi Naha lamun nanya ka cikaracak saha nu rek ngajawapna Lamun lain itikurih kuring mindingan rasa kasono nu rongkah D...
-
Ku Ardi M. H. Di mana bumi nu kacida teuasna? nu cur-cor minyak jeung gas barijil naha ari manusa teu barisa sorangan? nepi ka minyak, ...
-
Ardi Mulyana H. Poe haleumheum kahalang mega angin ngagilisir nebak kalaras oyag-oyagan lir ibarat manusa keuna owah gingsir nya atuh...
-
Oleh Ardi Mulyana Haryadi Sejatinya, perkembangan budaya di Jawa Barat selalu diiringi oleh perkembangan masyarakatnya. Dalam kaitan terse...
-
Ku Ardi Mulyana H. -kanggo neng dias- Lir cimata ngalir na kamalir ka luhur Hiji pamohalan nu taya rupa Seug etateh estuning duriat nu har...


text:
Basa kang Adjie Efsa, ogé dialokan ku Kang Acil Bimbo, ngogan dina hiji gempungan anu rék madungdengkeun perkara ngaganti ngaran propinsi Jawa Barat, kuring sisinarieun rada giak. Lima taun ieu geus rada teu purun ngilu gempungan perkara kasundaan téh, sok komo anu ngoganna aya pakuat-pakait jeung partéy pulitik mah. Sok teu bérés alang ujurna, asa ngabuntut bangkong. Duka kuring ogé keur katarajang panyakit “selebritism” nu kiwari keur narajang warga urang kitu? Leuwih percaya kénéh ka sélébriti tinimbang ka ulama, kitu saur Pa Miftah Faridl ogé. Malah aya apanan, salah saurang patandang calon gupernur nu keukeuh hayang diwakilan ku selebiritis, sigana ngarasa kurang populér, sanajan geus masang baliho di unggal péngkolan ogé.
Pasulana ngaganti ngaran propinsi Jawa Barat, lain kakara ayeuna. Majar ti taun 1957, hasil kongrés Masarakat Sunda anu diaos ku Ajip Rosidi, béjana salah sahiji putusanana ménta ngaran Jawa Barat diganti ku nu lewih nonjolkeun kasundaan. Pon kénéh kitu, Paguyuban Pasundan, dina taun 1999 pernah ngahudangkeun deui perkara éta. Sarua hasilna nyamos, loba karisi jeung karempan, pangpangna ari imeutan kuring mah, urang acan bisa nguniangkeun tékad jeung common sense balaréa. Alesan anu sipatna émosional, séntiméntil, atawa niatan nanggarkeun wawanén wungkul mah bakal nyanghareupan sikep sabalikna tipapada urang kénéh.
Keur sakuringeun, anu teu boga implengan pulitis jeung séntimén budaya, da rumasa bapa kuring mah bibit buitna ti wétan sok sanajan lila ngajar di sakola Pasundan. Néwak sikep subordinate ti masarakat Sunda. Taun 80-an, di Bandung; di kampus, di mall, ogé tempat umum lianna, kakacapangan mun nyebut jalma anyar pinanggih téh ku sesebutan “Mas jeung Mba” sok sanajan ayeuna tos rada ngurangan. Tapi aya deui anu rada anéh, kiwari tukang kadaharan (kuliner, basana) anu ayeuna keur mahabu di Bandung ogé kota lianna di Jabar. Sok sanajan katanggar urang Sunda, mun diajak ngobrol Sunda téh, éh balik deui maké basa malayu. Aya kahariwang pokal kitu téh, pédah teu ngarasa reueus maké basa indung. Leuwih jauhna deui, pajarkeun téh jadi urang Sunda mah ngarasa jadi kasta nomer dua.
Sikep kurang percayana diri masarakat urang. Kagambar prototipe anu kungsi kadéngé waktu sempal guyon di Jakarta. Yén mun urang inget ka pangacara pasti urang Batak cenah, mun ngobrol dagang pasti urang Padang, mun ngimeutan gaya pejabat pasti urang Jawa, mun perelu tukang pukul atawa tentara pasti urang Ambon atawa Flores, mun tukang maén bal pasti urang Irian. Mun ngobrol kasatiaan badega, tah ieu sok nganyerikeun haté, cenah urang Sunda. Beu, nepika kakituna, tapi teu bisa mangka pulia basa dikonfirmasi kana data yén ti urang pisan apanan panglobana ngirimkeun TKI/TKW téh. Da ngarep-ngarep jangji sajuta lapangan gawé téh asa teu puguh juntrunganana.
Can aya mémang hasil panalungtikan anu natrat, yén aya hubungan antara hal éta jeung ngaran propinsi. Tapi ceuk teori pemasaran Creating Brand Insistence anu neueulkeun yén ngaran téh sawadina boga lima sarat (The Five Driver) nyaeta awareness, relevant differentation, value, accessiblity, jeung emotional connection. Karasana, urang butuh wacana anyar perkara ngaran wewengkon masarakat Sunda. Dina pipikiran, pantes Jawa Barat sababaraha indikator penting kahirupan urang masih disahandapeun propinsi Jawa Tengah jeung Jawa Timur. Perkara anu sipatna makro seperti pangangguran, kamiskinan, angka korupsi, jumlah pagawé migran. Angka Partisipasi Pendidikan. Atuh dina sisi mikrona penyerapan dana KUR, kondisi UMKM masih dihandapeun dua propinsi tadi. Boa-boa hayang jadi propinsi termaju di Indonesia téh moal kahontal, sabab urang boga mental subordinate tadi.
Sok disambung-sambung. Basa masarakat Bali di usir ti Lampung. Masarakat Bali ngagorowok tarik pisan, yén rék kaluar ti NKRI upama konflik di Lampung teu bisa diréngsékeun bari teu ngarugikeun sélér Bali. Pon kitu deui, urang Aceh wani rék misahkeun ti NKRI, sok sanajan jumlah pangeusina méh sarua jeung sakacamatan di urang. Teu kudu urang mah ngancam hayang misahkeun diri sagala. Ogé teu kudu ngarenghik kudu loba anggota kabinet ti urang Sunda sagala. Komo bari jeung menta affirmative policy supaya presiden 2019 ti sélér Sunda, bari jeung can karuhan aya dampak nanaon keur balaréa. Nu kudu jadi implengan para élit Sunda kiwari, kumaha nanjeurkeun harkat martabat Sunda malar masarakat pituin teu ngarasa tumamu di sarakanna sorangan, hirup bari hurip.
Ceuk R.W. van Bemmelen (1949) Sunda teh istilah nu geus dipaké heubeul pisan keur ngaran hiji wewengkon anu aya di bagian barat laut wilayah India wetan, nepika dataran bagian tenggara nu ngaranna Sahul. Dataran Sunda dikurilingan ku Gunung Sunda (circum Sunda Mountain System) panjang kira-kira 7.000 km. Kaasup wewengkon urang ayeuna. Sunda ku ahli ilmu bumi ti Yunani, Ptolemaeus geus kacatet dina bukuna taun 150 Masehi. Salian ti éta, karajaan Sunda mimiti ditaratas taun 670 M basa Tarumanagara dibagi jadi dua karajaan, nyaeta Karajaan Sunda jeung Karajaan Galuh, Citarum jadi watesna. Kacindekanana, urang boga tuturus keur ngawangun karakter masarakat, anu bisa disimbolkeun ku ngaran wewengkon tangtuna ogé. Payus upama wewengkon ieu dingaranan “tempat urang sunda bumen-beumen”, atawa “Pa-Sundaa-an”, bisa disingket jadi Pasundan.
Tangtuna bakal aya kahariwang. Kumaha upama Cirebon menta misah, atawa tatar Galuh baheula hayang maké Propinsi Galuh? Perkara Cirebon mah saacana oge geus aya kahayang misah ti sababaraha élitna, malah sempet dijangjian apanan ku calon gupernur taun 2008 harita. Ah teu kudu hariwang, diajar ka Cina waé, waktu taun 1997, Hongkong leupas ti Inggris balik ka Cina. Harita pamaréntah Cina ngajamin kahirupan masarakat Hongkong. Perkara tatar Galuh kiwari mah, sigana malah geus ngarasa leuwih nyunda, batan masarakat wewengkon karajaan Sunda heubeul (Banten, Jakarta, jeung Bogor). Jadi kahariwang éta teu perlu digedé-gedékeun, da ganti ngaran lain alatan ukur primodialime tapi alatan “penguatan daya saing melalui brand” kitu ceuk ahli pamasaran mah. Saha nu dikuatan téh, nyaéta masarakat urang sakabéhna malar boga sumanget anyar.
Tina pangalaman katukang, kaasup pangalaman Hongkong, masarakat mah bakal ngorojong kana saban parobahan. Asal aya jaminan bakal ngaronjatkeun kahirupan jeung karaharjaanana. Ku kituna, mangga bral kang Adji Esa Putra, Kang Acil Bimbo; maksad saé urang kawitan. Meungpeung masarakat masih kénéh aya nu dipercaya, nyaéta selebritis. Bari implik-implikna, ulah nepi ka céda éta maksad hadé dijadikan alat pulitik para cagub anu kiwari keur ikhtiar ngadulang sora, komo calon nu geus kabuktian ngan bisa nyieun jangji wungkul bari héngkér dina ngalaksanakeunana. Cag ah! ***
*) Nu nyerat: Guru Besar Universitas Pasundan (Unpas) Bandung
Ngahaturkeun Nuhun ka Bapak H. Rully Indrawan anu parantos masihan pencerahan kana perkawis pasundaan. Kaleresan sim kuring oge alumni ti Universitas Pasundan janten asa aya batur ajang nyingkahkeun kamelang, wirehna ku kaayaan atanapi kondisi anu nyata di lapangan ngeunaan urang sunda.
Sim kuring ayeuna teh kuli di pabrik anu hartos na mikaula oge ka bangsa deungeun, da panginten ieu teh saheula anan mah jalan kanggo ngipayahan anak sareng pamajikan.
Dina acara atanapi aya pertemuan di antara parusahaan boh dina forum resmi atanapi teu resmi, sakapeung sim kuring sok rada celemeng lamun amprok sareng rekan ti perusahaan lain sok langsung naros timana kawitna. Kaparengan mah sok atoh lamun anu di taros teh sihoreng batur salembur atanapi batur sakota...boh kitu deui batur sadaerah sunda. Seueur pisan reaksina lamun eta jalmi anu tadina di taros aslina teh geuning urang sunda, tapi pas diajak ngobrol sunda angger maneh na make basa indonesia, ari sim kuring kacida micinta jeung banggana jadi urang sunda...sok angger nerus keun ngobrol make basa sunda. Tujuana ngarah manehna sadar lamun sim kuring ngajak ngamumule basa karuhun urang nyaeta basa sunda.
Aya kesan era, hina jeung teu ngota lamun ngobrol make basa sunda, atawa lamun teu ngajawab "monggo" lamun aya batur na pamitan rek ningalkeun riungan.
Lamun di itung itung..padahal...badog atanapi garong duit rahayat di nagara urang da paling saeutik urang sunda anu ngalakukeuna. Duka pedah teu pati aya sugan pajabat na ti urang sunda. Ku kajadian SKK MIGAS sim kuring kacida ngarasa sedih jeung kuciwa salaku urang sunda...., kakarek ge meletek aya urang sunda anu manggung...der langsung kajiret ku pagawean iblis.
Sim kuring memang teu acan tiasa masihan anu terbaik ajang lemah cai kuring ieu, tapi rasa cinta jeung banggana jadi urang sunda...dina hate jeung diri sim kuring moal laas jeung moal luntur dugika sim kuring pungkas kumelendang di alam dunya.
Mugi kapayuna urang sunda sing ngarasa bangga jadi urang sunda, atuh anu ngagaduhan emutan yen urang sunda teh gaduh kesan kampungan...sing enggal tiasa nalungtik deui naon rupi kandungan atanapi palsapah urang sunda dina ngalakonan hirup jeung kahirupan.
Sakali deui hatur nuhun ka Kang Acil sareng rengrengana...anu masih sumanget kanggo merjuangkeun harkat sareng martabat urang sunda, sim kuring ngiring ngadua...mugi sagala upaya urang sadayana aya dina rido nu Maha Kawasa Aamiin Ya Robbal alamiin...
Cag..


text:
Catur Warna
Catur Warna dina agama Hindu, istilah Kasta disebut ogé Warna (Sanskerta: वर्ण; varṇa). akar kecap Warna asalna ti basa Sansekerta vrn nu hartina "milih (hiji kelompok)". Dina ajaran agama Hindu, status saurang dimeunangkeun saluyu jeung pagawéanna. Dina konsep éta dijentrékeun yén sanajan salasaurang gumelar ti kulawarga Sudra (budak) atawa Waisya (padagang), lamun nekunan widang rohaniah nepi ka jadi pandita, ku kitu manéhna boga hak keur status Brahmana (rohaniawan). Jadi status hiji jalma teu dimeunangkeun nalika gumelar namung dimeunangkeun sanggeus manéhna nekunan hiji profesi dina hiji widang nu tangtu. [1]
Dina tradisi Hindu,lamun saurang ahli dina widang karohanian ku kituna manéhna boga status Brāhmana. Lamun hiji ahli atawa nekunan widang administrasi pamaréntahan atawa ngabogaan gelar salaku pagawéi atawa prajurit nagara, ku kituna manéhna ngabogaan gelar Ksatriya. Lamun hiji ahli dina padagangan, tatanén, sarta profesi séjénna nu aya hubunganna jeung niaga, duit jeung harta banda, ku kituna anjeunna ngabogaan status Waisya. Lamun hiji jalma nekunan profési salaku nu ngabantuan ti tilu status éta (Brahmana, Ksatriya, Waisya), ku kituna manéhna boga gelar salaku Sudra.
Daptar eusi
Warna nu utama[édit | sunting sumber]
Brahmana[édit | sunting sumber]
Brahmana mangrupa golongan pandita jeung rohaniawan dina hiji masarakat, golongan ieu kacida dipihormat. Jalma disebut golongan Brahmana saupama manéhna ngabogaan kaparigelan dina widang pangaweruh kaagamaan. Ku kituna, status Brahmana teu dimeunangkeun ti leutik kénéh. Status Brahmana dipimeunang ku nekunan ageman agama nepi ka manéhna pantes jeung diaku salaku rohaniawan.
Ksatriya[édit | sunting sumber]
Ksatriya mangrupa golongan bangsawan anu nekunan widang pamréntahan atawa administrasi nagara. Ksatriya ogé mangrupa golongan kesatria atawa Raja nu ahli dina widang militer jeung mahér ngagunakeun sanjata. Kawajiban golongan Ksatriya nya éta méré rasa aman ka golongan Brahmana, Waisya, jeung Sudra. Lamun golongan Ksatriya ngalakukeun kawajibanna kalawan hadé, maranéhna meunang walesan jasa teu langsung ti golongan Brāhmana, Waisya, dan Sudra.
Waisya[édit | sunting sumber]
Waisya mangrupa golongan padagang, tani, jeung pamayang, sarta profesi séjénna nu kaasup widang niaga atawa pagawéanna nu nyepeng sagala hal anu sifatna material. Kawajibanna minuhan kabutuhan pokok (sandang, pangan, jeung papan) golongan Brahmana, Ksatriya, dan Sudra.
Sudra[édit | sunting sumber]
Sudra mangrupa golongan nu ngabantuan golongan Brāhmana, Kshatriya, jeung Waisya supaya pagawéan maranéhna bisa kacumponan. Dina filsafat Hindu, tampa ayana golongan Sudra, ku kituna kawajiban tilu kasta moal bisa kawujud. Jadi ayana golongan Sudra, tilu kasta séjénna bisa ngalaksanakeun kawajibanna sacara saimbang jeung silih méré konstribusi.
Sistim gawé[édit | sunting sumber]
Caturwarna nekenkeun hiji jalma ngalaksanakeun kawajiban kalawan sahadé-hadéna. Golongan Brahmana diwajibkeun keur méré élmu rohani ka golongan Ksatriya, Waisya, jeung Sudra. Golongan Ksatriya diwajibkeun méré rasa aman ka golongan Brahmana, Waisya, jeung Sudra. Golongan Waisya diwajibkeun pikeun minuhan kabutuhan material golongan Brahmana, Ksatriya, jeung Sudra. Sedengkeun golongan Sudra diwajibkeun pikeun ngabantuan golongan Brahmana, Ksatriya, jeung Waisya nepi ka kawajiban maranéhna bisa dicumponan kalawan hadé.
Opta golongan éa, silih bantu jeung silih minuhan lamun maranéhna mampuh ngalaksanakeun kawajibanna kalawan hadé. Dina sistim Caturwarna, katangtuan ngeunaan hak teu dijentrékeun sabab hak dipimeunang sacara otomatis. Hak teu bisa dipimeunang lamu opat golongan teu kerja sama. Opat golongan kacida dianjurkeun pikeun silih bantuan ambéh maranéhna meeunang hak. Dina sistim Caturwarna aya hiji siklus méré jeung dibéré lamun kaopat golongan éta silih minuhan kawajibanna.
sabab status hiji jalma te dipimeunang ti leutik, ku kituna statusna bisa dirobah. Hal éta aya lamun hiji jalma teu bisa ngalaksanakeun kawajiban sakumaha status nu dicepengna. Hiji jalma nu lahir di kulawarga Brāhmana bisa jadi Sudra lamun jalma éa teu ngabogaan wawasan rohani nu jembar, jeung lamun teu pantes jadi pandita. Kitu ogé hiji jalma nu lahir ti golongan Sudra bisa jadi Brāhmana sabab ngabogaan pangaweruh nu jembar di widang karohanian jeung pantes pikeun jadi pandita.
Pasalia[édit | sunting sumber]
Loba jalma anu nganggap Caturwarna sarua jeung Kasta nu méré hiji jalma status dina masarakat ti leutik kénéh. Mung dina prak-prakanna, status dina sistim Warna dipimeunang sanggeus hiji jalma nekunan hiji widang/profesi nu tangtu. Sistim Warna ogé dianggap ngabéda-bédakeun kalungguhan hiji jalma. Namung dina ajaranna, sistim Warna hayang hiji jalma ngalaksanakeun kawajiban sahadé-hadéna.
Sakapeung hiji jalma lahir di kulawarga nu ngabogaan status sosial nu pangluhurna jeung nyieun budakna leuwih bagja kalawan status sosial tibatan ngalaksanakeun kawajibanna. Sistim Warna ngajarkeun hiji jalma supaya teu ngabagjakeun atawa mikiran status sosialna, tatapi dipiharep maranéhna ngalakukeun kawajiban saluyu jeung status nu dicekel sabab status éta teu dipimeunang nalika lahir, tatapi dumasar kaahlian maranéhna. Jadi, maranéhna ditungtut keur leuwih tanggung jawab kalawan status nu dipiboga tibatan ngabagjakeun.
Di Indonesia (khususna di Bali) sorangan ogé aya kasalahpahaman dina sistim Catur Warna. Catur Warna kudu sacara teges dipisahkeun ti wangenan kasta. Sawangan éta dituturkeun ku Drs. I Gusti Agung Gede Putera, dina mangsa éta Dekan Fakultas Agama jeung Kebudayaan Institut Hindu Dharma Denpasar di rapat Desa Adat sa-kabupatén Bandung taun 1974. Gede Putera nu kiwari jadi Dirjen Bimas Hindu jeung Buddha Departemen Agama nyebutkeun[2]:
Nurutkeun I Gusti Agung Gede Putera, kabagjaan ka hiji gelar sanajan kalungguhan éta geus teu dicepeng deui mangrupa kasalahpahaman masarakat Bali tungturunan. Nurutkeun manéhna, agama Hindu teu kungsi ngajarkeun sistim kasta tatapi nu dipaké nya éta sistim Warna.
Catatan[édit | sunting sumber]
Referensi[édit | sunting sumber]
- Ketut Wiana dan Raka Santeri, Kasta dalam Hindu – kesalahpahaman selama berabad-abad. Penerbit: Yayasan Dharma Naradha. ISBN 979-8357-03-5
- I Gusti Agung Oka, Slokantara. Penerbit: Hanumān Sakti, Jakarta.


text:
Aldehida
Aldehida ngandung harti gugus fungsi nu diwangun ku hiji gugus karbonil terminal/tungtung, atawa hiji sanyawaan nu ngandung gugus karbonil terminal.
Daptar eusi
Struktur[édit | sunting sumber]
Gugus fungsi aldehida nyaéta hiji gugus karbonil nu kabeungkeut kana hiji atom hidrogén jeung hiji atom karbon.
Karbon a & hidrogén a[édit | sunting sumber]
Karbon a (alfa) hartina karbon nu meungkeut sacara langsung karbon na gugus karbonil, sedengkeun hidrogén a hartina atom hidrogén nu kabeungkeut ku karbon a.
Hidrogén a mibanda pKa 20.
Gugus karbonil[édit | sunting sumber]
Molekul séjén nu ngandung gugus karbonil, nyaéta
Tata ngaran[édit | sunting sumber]
Aldehida dingaranan ku tata ngaran IUPAC ku jalan ngaganti ahiran -a ku -al dina alkana indungna.
Pasipatan fisik[édit | sunting sumber]
Gugus karbonil sipatna polar.
Kimia[édit | sunting sumber]
Nyieun[édit | sunting sumber]
Aya tilu métode utama pikeun nyieun aldehida:
- ngaréaksikeun alkohol primér jeung agén pangoksidasi,
- ngaréaksikeun alkana (mun aya hidrogén viinlatan) jeung ozon nu bakal ngabalukarkeun pegatna beungkeut C=C ngahasilkeun aldehida, dina prosés nu disebut ozonolisis.
- ngaréduksi éster ku DIBAL-H.
Cara utama sintésisna nyaéta ku oksidasi alkohol primér. Di laboratorium, ieu bisa kahontal ku cara manaskeun alkohol nu dicampur jeung réagen kromium (VI), leyuran asam kalium bikromat, nu diréduksi jadi Cr3+ héjo nalika rékasina. Bikromat leuwihna bakal ngoksidasi aldehida jadi asam karboksilat, so either the aldehyde is distilled out as it forms (if volatile), or milder methods such as PCC oxidation or Swern oxidation are used. The equation is shown below with propan-1-ol being oxidised to form propanal.
CH3CH2CH2OH —→ CH3CH2CHO
Prosés nu sarua dina réaksi nyieun péntanal tina péntan-1-ol digambarkeun di handap.
Réaksi umum[édit | sunting sumber]
- aldehida + alkohol + asam atawau basa —→ hémiasetal
- hémiasetal + alkohol + katalis asam —→ asetal + cai
- Hémiasetal basajan biasana teu stabil, najan nu siklik kayaning glukosa mah aya. Asetal mah stabil, tapi mun lingkunganana asam bakal balik deui jadi aldehida.
- Nyampurkeun aldehida jeung agén pangoksidasi kayaning kalium permanganat, asam nitrat, atawa kromium (VI) oksida, bakal ngahasilkeun asam karboksilat.
- Nyampurkeun aldehida jeung réagen Tollens (nu dijieun ku cara ngeclakkeun natrium hidroksida kana leyuran pérak nitrat nu ngahasilkeun endapan pérak (I) oksida, lajeng nambahkeun leyuran amonia sacukupna pikeun ngaleyurkeun deui endapanana nepi ka ngahasilkeun kompléks [Ag(NH3)2]+) bakal malikkeun aldehida jadi asam karboksilat tanpa nyerang beungkeut ganda karbon-karbon. Tempo ogé oksidasi aldehida
- Aldehida bisa meta jeung cai (dina kaayaan asam atawa basa) ngahasilkeun hidrat, R-C(H)(OH)(OH), although these are only stable when strong electron withdrawing groups are present as in chloral hydrate. Mékanismena sarua jeung formasi hémiasetal.
- Aldehida bisa meta jeung HCN ngahasilkeun sianohidrin, R-C(H)(OH)(CN).
- Nyampurkeun aldehida jeung réagen Grignard bisa ngahasilkeun alkohol kalawan gugus nu diganti ti réagen Grignard.
- Nyampurkeun aldehida jeung hidrazin bakal ngaréduksi beungkeut C=O jadi CH2 via réaksi Wolff-Kishner.
Adisi nukléofilik[édit | sunting sumber]
- aldehida + nukléofil —→ sanyawa adisi karbonil tétrahédral
- aldehida + amonia atawa amina primér —→ sanyawa adisi karbonil tétrahédral
- sanyawa adisi karbonil tétrahédral + asam (katalis) —→ imina + cai
- aldehida + amonia atawa amina primér —→ sanyawa adisi karbonil tétrahédral
Tautomérisme keto-énol[édit | sunting sumber]
Kasatimbangan tautomér keto jeung énol dikatalisan ku asam.
Oksidasi & Réduksi[édit | sunting sumber]
- Aldehida dioksidasi jadi asam karboksilat.
- Aldehida diréduksi jadi alkohol primér.


text:
Warna térsiér
Warna térsiér nyaéta warna anu dihasilkeun tina campuran hiji warna primér jeung hiji warna sékundér dina hiji rohang warna.
Warna Cét (RYB)[édit | sunting sumber]

Warna Cahaya (RGB)[édit | sunting sumber]
Warna Pigmén (CMY)[édit | sunting sumber]
Istilah "warna térsiér" dina mimitina dipecenghulkeun ngarujuk kana warna-warna "nétral"; anu dijieun kalawan nyampur tilu warna primér dina hiji rohang warna. Ieu baris ngahasilkeun warna bodas atawa kulawu, dina sitem warna cahaya aditif, sedengkeun dina sistem warna subtraktif dina pigmén atawa cét baris ngahasilkeun coklat, kulawu atawa hideung. Pengertian kawas ieu ilahar kénéh dina réa tulisan téknis.
Pikeun nyingkahan kerancuan, réa para profésional milih ngagunakeun istilah "warna antara".
Tempo ogé[édit | sunting sumber]
Tumbu ka luar[édit | sunting sumber]
- Colors Everywhere (article at Philomelos, the lyrics wiki)


text:
Républik Otonom Krimea
Krimea atawa Républik Otonom Krimea (Basa Ukraina: ABToHoMHa Pecпyблika KpиM, Avtonomna Respublika Krym; Basa Rusia: ABToHoMHaя Pecпyблиka KpыM, Avtonomnaya Respublika Krym; basa Tatar Krimea: Qirim Muhtar Cumhuriyeti, KъыpыM MyxTap ДжyMxypиeTи), mangrupakeun hiji unit sub-nasional, hiji républik otonom ti Ukraina. Krimea aya dina basisir kalér Laut Hideung, dina hiji samenanjung nu boga ngaran nu sarua.[2][3][4]
Babagian administratif[édit | sunting sumber]
Krimea dibagi kana 25 daérah: 14 raion jeung 11 kotamadya, resminan kawanoh salaku "daérah nu diparéntah ku déwan kota".[5] Samentawis Kota Sevastopol aya di samenanjung Krimea, administratifna kapisah ti Krimea jeung mangrupakeun hiji ti dua kotamadya istiméwa Ukraina.
Raion[édit | sunting sumber]
Kotamadya[édit | sunting sumber]
Réferénsi[édit | sunting sumber]
- ↑ Wawakilan Présidén di Républik Krimea
- ↑ Regions and territories: The Republic of Crimea
- ↑ Autonomous Republic of Crimea
- ↑ Government Portal of The Autonomous Republic of Crimea
- ↑ "Infobox card — Avtonomna Respublika Krym" (dalam bahasa Ukrainian). Verkhovna Rada Ukraina. Diakses pada 23 Pébruari 2007.
Tumbu kaluar[édit | sunting sumber]
- crimea-portal.gov.ua — Portal resmi déwan mentri Krimea (Basa Inggris)/(basa Ukraina)/(Basa Rusia)/(Basa Perancis)
- rada.crimea.ua — Loka resmi Verkhovna Rada Krimea
Albania · Andorra · Arménia1 · Austria · Azerbaijan1 · Bélarus · Bélgia · Bosnia jeung Hérzégovina · Britania Raya (Inggris, Irlandia Kalér, Skotlandia, Wales) · Bulgaria · Céko · Dénmark · Éstonia · Finlandia · Géorgia1 · Hungaria · Irlandia · Islandia · Italia · Jérman · Kazakhstan2 · Kroasia · Latvia · Liechtenstéin · Lithuania · Luksemburg · Makédonia · Malta · Moldova · Monako · Monténégro · Norwégia · Perancis · Polandia · Portugal · Romania · Rusia2 · San Marino · Sérbia · Siprus1 · Slovakia · Slovénia · Spanyol · Suis · Swédia · Turki2 · Ukraina · Vatikan · Walanda · Yunani


text:
Tom Cruise
Tom Cruise mangrupa artis Holywood[1] . Ngaran aslina Tom Cruise nya éta Thomas Cruise Mapother IV anu dibabarkeun di Syracuse, New York ping 3 Juli 1962, anu geus bisa katémbong bakatna[1]. Lian ti salaku aktor, Cruise ogé jadi salasaurang produser film, sutradara, jeung panulis script[1]. Film-filmna loba anu jadi box office contona Top Gun jeung Mission Impossible[1].Tom Cruise dinominasikeun dina Academy Award sarta meunangkeun tilu kali panglélér Golden Globe Award[2]. Cruise ogé mangrupa aktor anu pangsuksésna di Holywood anu ngamimitian karirna taun 1980an[2].
Cruise nikah jeung Katie Holmes ping 18 November 2006, bari ngayakeun pésta méwahanu dihadiran ku para béntang-béntang di dunya entertaintment[1]. Cruise anu saméméhna pernah kawin jeung aktris Nicole Kidman ogé Mimi Rogers disinugrahan budak ti Katie anu lahir sababaraha bulan sabada maranéhna kawin[1]. Lian ti éta Cruise ogé pernah bobogohan jeung modél Sofia Vergara, Penelope Cruz jeung Rebecca De Mornay[1].
Karir[édit | sunting sumber]
Cruise jadi pamaén utama dina fim munggaranana nya éta film Risky Bussiness nalika taun 1983[1]. Cruise dipikawanoh ngaliwatan aktingna dina rupa-rupa film contona Top Gun 1986, Mission Impossible 1996 jeung bagéan kaduana Mission:Impossible II 2000 anu akting jadi Ethan Hunt, saurang agén rusiah[1].
Cruise ogé maén dina fil-film anu bisa disebut suksés di Hollywood séjénna nya éta Jerry Maguire 1996, Vanilla Sky 2001, The Last Samurai 2003 jeung War of The Worlds 2005[1].
Nailka taun 1990, 1991 jeung 1997 majalah People terbitan Amerika méré gelar ka Tom Cruise salaku salasahiji The 50 Most Beautiful People In the World[1]. Taun 1995, majalah Empire ogé ngalélér hadiah ka Cruise salaku salasahiji the 100 Sexiest Stars in Film History[1]. Ari dina tauun 2006 dina majalah Premiere Cruise meunangkeun juara ka-13 salaku Hollywood's Most Powerful Actor jeung di taun anu sarua majalah Forbés netepkeun Cruise salaku nu pinunjul dina The 100 Most Powerful Celebrities[1].Sabada éta Cruise jadi aktor Hollywood anu bayaranana pangmahalna[1].
Filmografi[1][édit | sunting sumber]
- 1981 Endless Love
- 1981 Taps
- 1983 The Outsiders
- 1983 Losin' It
- 1983 RISKY BUSINESS
- 1983 ALL THE RIGHT MOVES
- 1985 LEGEND
- 1986 TOP GUN
- 1986 THE COLOR OF MONEY
- 1988 COCKTAIL
- 1988 YOUNG GUNS
- 1988 RAIN MAN
- 1989 BORN ON THE FOURTH OF JULY
- 1990 DAYS OF THUNDER
- 1992 FAR AND AWAY
- 1992 A FEW GOOD MEN
- 1993 THE FIRM
- 1994 INTERVIEW WITH THE VAMPIRE
- 1996 MISSION: IMPOSSIBLE
- 1996 JERRY MAGUIRE
- 1999 EYES WIDE SHUT
- 1999 MAGNOLIA
- 2000 MISSION: IMPOSSIBLE II
- 2001 STANLEY KUBRICK: A LIFE IN PICTURES
- 2001 VANILLA SKY
- 2002 SPACE STATION 3D
- 2002 MINORITY REPORT
- 2002 AUSTIN POWERS IN GOLDMEMBER
- 2003 THE LAST SAMURAIA
- 2004 COLLATERAL
- 2005 WAR OF THE WORLDS
- 2006 MISSION: IMPOSSIBLE III
- 2007 I MARRIED A WITCH
- 2007 THE EYE
- 2008 THE FEW


text:
Minggu, 17 Maret 2013
UTS BASA Sunda kelas VII
25 Maret 2013
Pilih jawaban nu paling bener!
1. Karangan nu eusina medar atawa ngajelaskeun hiji proses kagiatan, tujuan, katut gunana disebut karangan…
a. Argumentasi
b. Deskripsi
c. Eksposisi
d. Narasi
2. Nu kaasup salah sahiji conto karangan pedaran nyaeta…
a. Nyaritakeun kahirupan pa RT
b. Ngagambarkeun hiji tempat
c. Nepikeun alesan pentingna beberesih
d. Medar proses nyieun dodol
3. Karangan pedaran ngabogaan tilu bagean penting nu kudu dipibanda, nyaeta…
a. Bubuka, Eusi, panutup
b. Bubuka, pedaran, kacindekan
c. Bubuka, pananya, jawaban
d. Bubuka, pananya, kacindekan
4. Istilah ekonomi nyaeta,,,
a. Sagala rupa hal nu aya patalina jeung ekonomi
b. Sagala rupa nu aya patalina jeung ekspor
c. Sagala rupa hal nu aya patalina jeung impor
d. Sagala rupa halnu aya patalina jeung barter
5. Kecap di handap ieu mangrupa conto istilah ekonomi, iwal (kecuali)…
a. Impor, ekspor, dagang
b. Gamelan, barter, saham
c. KUD, untung rugi
d. Modal, untung, rugi
6. Lianti ngajual barang-barang dagangan kang husni mah kadang-kadang sok barter jeung babaturan nu sarua padagang. Kecap barter dina kalimah di luhur hartina,,,
a. Ngajual barang nu hargana murah
b. Ngajual barang ku harga nu mahal
c. Nukeurkeun barang jeung barang deui atawa nu lian
d. Ngobral barang nu geus teu payu
7. Rugi nyaeta,,,
a. Meunang untung nugede pisan
b. Teu meunang untung
c. Teu meunang kios di pasar
d. Teu meunang modal ti KUD
8. Paribasa nyaeta,,,
a. Ucapan teu matok mangrupa lakuning hirup
b. Ucapan matok nu mangrupa siloka lakuning hirup
c. Ucapan nu aya hartina
d. Jawaban a jeung c bener
9. Mana ungkara di handap ieu nu mangrupa conto paribasa nu bener,,,
a. Adat kakurung ku iga
b. Bengkok tikoro
c. Gede hulu
d. Panjang leungeun
10. Sifat atawa tabeat indung jeung bapa sok turun kanu jadi anak-anakna, ieu the luyu jeung paribasa,,,
a. Asa aing uyah kidul
b. Uyah tara tees kaluhur
c. Buruk-buruk papan jati
d. Gede hulu
11. Adat kakurung kuiga , hartina,,,
a. Tabeat nu gamapang dirobahna
b. Tabeat nu teu bisa dirobahna
c. Tabeat tabib
d. Jawaban kabeh salah
Carita Pantun!
Munding Laya Dikusumah
Kocap dina hiji waktu Prabu Siliwangiraja di karajaan Pajajaran kagungan putra ti Prameswarina nu jenengan Padmawati. Rta putra Prabu Siliwangi the dipasihan jenengan Munding Laya Dikusumah. Ti keur kandungan keneh Munding laya Dikusumah dijodokeun sareng Dewi Asri, putrid Nyai Gambir Wangi ti Karajaan Muara Beres. Guru gantangan ngarasa salempang sieun anak kukutna Munding laya ngarebut kakawasaan. antukna
Munding Laya Dikusumah di penjara terus diterebkeun di leuwi Sipatahunan, alesanana mah ceunah sina tatapa di jero eta leuwi, nu padahal maksudna nu sabenerna mah diperdaya sangkan Munding Laya palastra.
12. Saha ari Munding Laya Dikusumah teh,,,
a. Raja karajaan Muara Beres
b. Putrana Guru Gantangan
c. Putrana Prabu Siliwangi
d. Putrana Nyai Gambir Wangi
13. Ti barang dijero kandungan keneh Munding Laya teh geus dijodokeun jeung putrid ti MUara Beres nu jenengan,,,
a. Dewi Asri
b. Gambir Wangi
c. Padmawati
d. Pohaci Mananggay
14. Naon sababna Munding Laya the diterebkeun di leuwi Sipatahunan ku guru Gantangan,,,
a. Sangkan Munding Laya tambah elmuna
b. Kasieunan Munding Laya ngarebut kakawasaan
c. Haying ngerebut kakawasaan pajajaran ti Prabu Siliwangi
d. Sieun ngarebut Dewi Asri
15. Dimana diterebkeuna Munding Laya Dikusumah the,,,
a. Di leuwi Sipatahunan
b. Di leuwi
c. Di jurang
d. Di laut kidul
16. Karya sastra prosa buhun nu diwangun ku ayana rajah, nyaeta,,,
a. Prosa
b. Carita buhun
c. Carita pantun
d. Dongeng sakakala
17. Bagean carita pantun nu mangrupa bagean anu pagunemkeun disebut,,,
a. Dialog
b. Rajah
c. Monolog
d. Narasi
18. Anu dimaksud struktur dasar carita panyun nyaeta,,,
a. Susunan sababaraha unsure anu raket patalian pikeun ngebrehkeun tema carita
b. Susunan unsure tema carita
c. Sababaraha unsure nu aya patalina jeung tema carita
d. Jawaban dilihur bener
19. Struktur dasar carita pantun aya tilu, nyaeta,,,
a. Dialog, monolog, narasi
b. Miang, ujian, mulang
c. Dialog, miang, ujian
d. Mulang, monolog, ujian
20. Bagean anu dicaritakeun, nyaeta,,,
a. Narasi
b. Monolog
c. Dialog
d. prolog
21. Seutikna 100 urang tilar dunya basa kapal udara Nigeria nu kakara ngapung ti lapangan udara di Abuja ragrag…kaasup kana
a. Warta
b. Carita pangalaman pribadi
c. Carita pantun
d. Karangan
22. Warta asalana tina basa sangsakerta,,lemesna wartos,,, hartina
a. Beja atawa berita nu ditepikeun
b. Baja nukatingali langsung kajadiana
c. Beja nu can tangtu
d. Beja
23. Warta nu ditepikeun bisa ngaliwatan,,,iwal (kecuali)
a. Televise, radio
b. Telepon. internet
c. Koran, majalah
d. Sms, beja
24. Warta the bisa ditepikeun ku cara,,,
a. Lisan
b. Tulisan
c. Lisan atawa tulisan
d. Ceurik
25. Kecap-kecap nu asalana ti luareun basa sunda tapi geus dipake tur diasupkeun kana kabeungharan basa sunda disebut,,,
a. Kecap serepan
b. Kecap langsung
c. Kecap resepan
d. Kecap tina basa walanda
26. Dihandap ieu aya hiji conto kecap serepan tina basa arab,,,
a. Solat
b. Sultan
c. Warta
d. Korban
27. Kecap serepan nu asalna tina basa sansakerta, nyaeta…
a. Sholah
b. Imam
c. Warta
d. sultan
28. Gaya basa kedalon nyaeta,,,
a. Rakitan basa nu ngagunakeun kecap-kecap katalanjuran atawa ngagunakeun kecap-kecap nu sabenerna teu perlu
b. Rakitan basa nu sabenerna teu perlu
c. Rakitan basa nu katalanjuran
d. Jawaban ba jeung c bener
29. Conto gaya basa kadalon, nyaeta,,,
a. Maju ka tukang
b. Mundur ka tukang
c. Naek ka luhur
d. Maju kaluhur
30. ucing diuk teh,,,,,,, asa ku heurin-heurin teuing
a. Maju ka hareup
b. Naek kaluhur
c. Ngeser ka gigir
d. Mundur katukang
Essay
1. Jentrekeun naon nu dimaksud
a. Narasi
b. Dialog
c. Monolog
2. Tuliskeun 3 conto kecap serepan tina basa Arab jeung larapkeun ku hidep kana kalimah anu bener
3. Teangan 2 paribasa jeung artina
4. Jieun hiji conto warta nu kungsi kaalaman ku babaturan hidep
5. Teangan hati istilah ekonomi diahnadap ieu, sanggeus kapanggih hartina, cing larapkeun dina kalimah
a. Rugi
b. Kontan
c. Impor
Langganan: Poskan Komentar (Atom)